Fövqəladə Hallar Nazirliyinin Bakı Regional Mərkəzi öz gündəlik fəaliyyətində paytaxt əhalisinin fövqəladə hallarla əlaqədar hazırlanması, sakinlərin, fövqəladə hal baş verərsə, atmalı olduqları ilkin addımlar barədə məlumatlandırılması, bir sözlə vətəndaşların maarifləndirilməsi məsələlərinə böyük əhəmiyyət verir. 2011–ci il fevral ayının 11-də Fövqəladə Hallar Nazirliyinin Bakı Regional Mərkəzində növbəti belə tədbir – “Fövqəladə hadisələrdən müdafiə sahəsində əhalinin hazırlanması” mövzusunda elmi-praktik seminar keçirilmişdir.\nSeminarın işində FHN Aparatının, nazirliyin qurumlarının, Regional Mərkəzlərin, Bakı şəhərinin bütün Rayon İcra Hakimiyyətlərinin səlahiyyətli nümayəndələri (eyni zamanda Mərkəz nəzdində fəaliyyət göstərən Əlaqələndirmə Komissiyasının üzvləri), Bakı şəhəri və RİH-lərin Mülki Müdafiə qərargahlarının rəisləri, eləcə də Bakı Regional Mərkəzinin rəhbər heyəti iştirak etmişlər.\nSeminarı giriş sözü ilə açan Bakı Regional Mərkəzi rəisinin birinci müavini polkovnik Kamil Bağırov tədbir iştirakçılarını salamlayaraq cari mərhələdə əhalinin fövqəladə hallardan müdafiə sahəsində hazırlanmasının əhəmiyyətindən və bu sahədə Mərkəzdə toplanmış təcrübədən danışmışdır.\nDaha sonra Bakı şəhəri RİH-ləri MM qərargahları rəislərinin məlumatları dinlənilmişdir.\nBundan sonra çıxışlarda səslənmiş müddəaların interaktiv formatda Konseptual (SWOT) təhlili keçirilmişdir. Tədbir iştirakçılarının fəal iştirakı ilə keçən bu təhlil çərçivəsində fövqəladə hadisələrdən müdafiə sahəsində əhalinin hazırlanması işinin güclü və zəif cəhətləri, istifadəsiz qalmış imkanlar və təhdidlər (təhlükələr) müzakirə olunmuşdur. Sonda vətəndaşların məlumatlandırılması istiqamətində aparılan işlərin səmərəliliyinin artırılması üçün tövsiyələr müəyyən edilmişdir.\nMərkəz nəzdində fəaliyyət göstərən Əlaqələndirmə Komissiyasının cari ilin yanvar ayının 11-də keçirilmiş iclasında səslənmiş xahiş nazərə alınaraq RİH nümayəndələrinə içərisinə bina və qurğularda təhlükəsizliklə bağlı hüquqi-normativ aktlar yazılmış disklər paylanmışdır.\nTədbir iştirakçılarına Mərkəzdə yaradılan analitik-informasiya bazası haqqında məlumat verilmiş, onlara bu işlər çərçivəsində Rayon və obyektlərin elektron pasportlarının Mərkəzdə hazırlanmış cədvəl formaları və onların elektron versiyası yazılmış disklər təqdim edilmişdir.\nTədbirə yekun vuran Bakı Regional Mərkəzi rəisinin birinci müavini polkovnik Kamil Bağırov çıxışlara öz şərhlərini vermiş, seminarın işini qiymətləndirmişdir. Polkovnik K. Bağırov Regional Mərkəzlərin nümayəndələrinə Bakı Regional Mərkəzinin, onun əməkdaşlarının həmişə təcrübə mübadiləsinə hazır olduqlarının bildirmişdir.


Ana səhifə » Xəbər lenti\t» Azərbaycan Pakistanla işğaldan azad olunmuş ərazilərə xarici investorların cəlbini müzakirə edib\nAzərbaycan Pakistanla işğaldan azad olunmuş ərazilərə xarici investorların cəlbi məsələsini müzakirə edib.\nAzərbaycanda İxracın və İnvestisiyaların Təşviqi Fondundan (AZPROMO) AZƏRTAC-a bildirilib ki, qurumun rəhbəri vəzifələrini icra edən Yusif Abdullayev ilə Pakistanın ölkəmizdəki səfiri Bilal Haye arasında görüş keçirilib. Y.Abdullayev Pakistan Respublikasının Vətən müharibəsində Azərbaycanın haqlı mövqeyini birmənalı dəstəkləməsini vurğulayıb, təmsil etdiyi qurumun fəaliyyəti barədə danışıb, ölkəmizdə qeyri-neft sektorunun inkişafı, biznes mühitinin davamlı olaraq yaxşılaşdırılması, ixracın genişləndirilməsi, “Made in Azerbaijan” brendinin və xarici investisiyaların təşviqi istiqamətində görülən işlər barədə məlumat verib.\nSəfir B.Haye rəşadətli Azərbaycan Ordusunun işğal altında olan torpaqlarımızı azad etməsi və ölkəmizin ərazi bütövlüyünü bərpa etməsi münasibətilə təbriklərini çatdırıb, ölkəsinin Azərbaycanla əlaqələrinin inkişafına xüsusi önəm verdiyini qeyd edib, iqtisadi əməkdaşlığın genişləndirilməsi istiqamətləri barədə fikirlərini bölüşüb.\nGörüşdə iki ölkə arasında investisiya sahələrində əməkdaşlıq, o cümlədən birgə potensial ixrac və investisiya layihələri, həmçinin işğaldan azad olunmuş ərazilərə xarici investorların cəlb edilməsi istiqamətində fikir mübadiləsi aparılıb.


“Mingəçevir işıqları” Avropanın nüfuzlu media mükafatını Azərbaycana gətirdi – Mingəçevir İşıqları\nMüəllif Fərman Nəbiyev\t Yenilənmə tarixi İyl 27, 2020\nMətbuatda xəbər verildiyi kimi, 24-26 iyulda Avropanın 10 ölkəsindən olan 612 təşkilat Civil Match platformasında bir araya gəlib. 3 gün ərzində hər təşkilat cəmi 1 dəqiqə yarım ərzində özünü və layihəsini təqdim etməyə və tərəfdaş tapmağa çalışıb. Onlar Plüralizm və Media, Mədəniyyət və Gənclik, Təhsil təlimi tədbirləri və Münaqişələrin həlli ilə bağlı 4 qrupda güclərini sınayıblar.\n2 günlük silsilə tədbir və çıxışlardan sonra qalib olmaq üçün təşkilatlar partnyorları ilə birgə verilən suallara uyğun olaraq video çəkib göndəriblər. Bu süjetlərdə birləşmənin niyə unikal olduğu, potensial layihələrin ideyası, tərəfdaşlığı artırmaq üçün əməkdaşlıq mükafatından necə istifadə olunacağı ilə bağlı suallar cavablandırılıb.\nİyulun 26-da, axşam radələrində Civil Match mükafatlandırma mərasimində nəticələri açıqlayıb. Birinci kateqoriya üzrə qalib (1000 avro məbləğində) “Mingəçevir İşıqları” qəzeti və ForSet elan edilib. “Mingəçevir İşıqları”nın layihəsini qəzetin nümayəndəsi Elnur Nəbivi təqdim edib. Eyni zamanda qəzetimizi müxbirimiz Günel Hüseynova təmsil edib. Civil Matchın Azərbaycan nümayəndəsi Gülnarə İsmayılova qəzetə onlayn tədbirə hazırlıq prosesində yaxından dəstək göstərib.\nMədəniyyət bölümündə Rusiya, Ermənistan və Gürcüstan, Təhsil bölümündə Polşa və Ukrayna, Münaqişələr bölümündə isə Ukrayna və Gürcüstan təmsilçiləri qalib olublar. Forumda Azərbaycan, Almaniya, Polşa, Belarus, Fransa, Gürcüstan, Ermənistan, Moldova, Rusiya və Ukraynadan olan vətəndaş cəmiyyəti qurumları iştirak edib.\n“Mingəçevir İşıqları” Plüralizm və Media qrupunda Azərbaycanın region mediasına data jurnalistikanın gətirilməsini təklif edib. Qəzetin tərəfdaşı Gürcüstanın ForSet təşkilatı olub. ForSet bölgələrdə data jurnalistikasını tədris etməkdə böyük təcrübəyə malikdir. Onlar “Data Communications” Proqramı ilə onlarla data jurnalistikası mütəxəssisi yetişdiriblər və bu insanlar hazırda öz ölkələrində məlumat cəmiyyətlərinin fəal üzvləri və töhfəçiləridirlər. “Mingəçevir İşıqları”nın baş redaktoru isə 2016-2018-ci illərdə Avropa İttifaqı və BMT İnkişaf Proqramı ilə əməkdaşlıq çərçivəsində Polşa və Çexiyadan olan həmkarları ilə birgə açıq məlumatların cəmiyyətə çatdırılması üzrə beynəlxalq layihəyə rəhbərlik edib.


Nazir: Azərbaycan Afrika ölkələri ilə münasibətlərin inkişafına böyük önəm verir - AZƏRTAC\nAzərbaycan Qoşulmama Hərəkatına sədrliyi çərçivəsində “Afrika Günü” ilə bağlı konfransa ev sahibliyi edir. Azərbaycan hər zaman Afrika ölkələri ilə münasibətlərin inkişaf etməsinə böyük önəm verir. Xüsusilə 2019-cu ildən etibarən Azərbaycanın Qoşulmama Hərəkatına sədrliyi ilə bu istiqamət artıq prioritet məsələlərdən birinə çevrilib.\nAZƏRTAC xəbər verir ki, bu fikirləri jurnalistlərə açıqlamasında Azərbaycan Respublikasının xarici işlər naziri Ceyhun Bayramov söyləyib.\nO bildirib ki, dünyada COVID-19 pandemiyası dövründə Azərbaycan həm milli səviyyədə, eyni zamanda, Qoşulmama Hərəkatının sədri kimi pandemiyaya qarşı mübarizəyə dəstək üçün bir sıra tədbirlər həyata keçirib. Buraya dünyada ümumilikdə 80-ə yaxın ölkəyə humanitar və maddi yardımların göstərilməsi daxildir. Nazir qeyd edib ki, Azərbaycan Afrikada təhsil proqramlarının dəstəklənməsi, qızların təhsili ilə bağlı UNESCO ilə birgə xüsusi layihələr həyata keçirib.\n“Azərbaycanın sədrliyi çərçivəsində Qoşulmama Hərəkatında digər təşəbbüslər də irəli sürülüb. Bu təşəbbüslərdən biri Hərəkatın tarixində ilk dəfə 2021-ci ildə Qoşulmama Hərəkatının üzv dövlətlərinin gənclər şəbəkəsinin yaradılması idi. Afrika ölkələri dünyada ən çox gənc insana sahib olan ölkələrdir. Ümumilikdə isə dünya gənclərinin təxminən 90 faizi inkişafda olan ölkələrdədir və onların böyük bir hissəsi Qoşulmama Hərəkatının üzvləridir. Hesab edirəm ki, gənclərin Qoşulmama Hərəkatı kimi böyük bir platformada birləşməsi və Hərəkatda gənclər şəbəkəsinin yaradılması Azərbaycanın sədrliyinin təşkilatın inkişafına töhfəsidir”, - deyə Ceyhun Bayramov vurğulayıb.\nAZERTAG.AZ :Nazir: Azərbaycan Afrika ölkələri ilə münasibətlərin inkişafına böyük önəm verir


13:10 23 Avqust 2021 Oxunub :773\n“Rosoboronexport” şirkətinin rəhbəri Aleksandr Mixeyev avqust ayında Türkiyədə keçirilən IDEF 2021 silah sərgisi zamanı müəyyən uğurların əldə edildiyini qeyd edib.\nAzvision.az TASS-a istinadən xəbər verir ki, S-400 zenit-raket komplekslərinin tədarükünə dair Türkiyə ilə yeni müqavilə yaxın vaxtlarda imzalana bilər. Bu barədə bazar ertəsi "Armiya-2021" beynəlxalq hərbi-texniki forumu zamanı “Rosoboronexport”un (Rostecin bir hissəsi) baş direktoru Aleksandr Mixeyev məlumat verib.\n"Armiya-2021" beynəlxalq hərbi-texniki forumu avqustun 22-dən 28-dək Moskva viyayətinin Kubinka şəhərində keçirilir.\nTeqlər: Rusiya Türkiyə S-400


Niyə Səudiyyə Ərəbistanını tərk etməli oldum? - BBC News Azərbaycanca\nNiyə Səudiyyə Ərəbistanını tərk etməli oldum?\n29 yaşlı Basma Xəlifə həyatını davam etdirmək üçün doğulduğu ölkəyə qayıdır. Amma bir yanlış-addım bəs edir ki, geri qayıtmasın.\n2018-ci ilin oktyabrında məndən Səudiyyə Ərəbistanını tərk etmək istənildi.\nYeni bir həyat qurmaq üçün doğulduğum ölkə haqqında ümidlərim böyük idi.\nSəudiyyə Ərəbistanında qadın fəalların həbs edilməsi ilə bağlı qanun barədə gedən müzakirələr haqqında eşitmişdim.\nO vaxt mən BBC üçün sənədli film hazırlayırdım. Düşünürdüm ki, bu yolla doğulduğum ölkədəki həyat tərzinə də alışaram.\nAmma dərhal ölkəni tərk etməli oldum və eşitdiyimə görə davranışlarım "krallıqda müzakirə edilirmiş".\nO an ancaq bir şey hiss edirdim: şok.\nYalnız və yalnız bir məqalə oxumuşdum.\nƏn pis halda töhmət və bir daha qadınlara avtomobil idarə etmək haqqı üzrə kampaniya aparan ictimai fəallar haqqında danışmamaq tapşırığı alacaqdım deyə düşünürdüm.\nSonra isə narahatlıq və qorxu hissi bürüdü. Özümə şübhə ilə yanaşmağa başladım: bəlkə doğurdan da çox pis bir iş görmüşdüm. Hər şey o qədər sürətlə baş verirdi ki, fikirləşməyə vaxtım yox idi.\nƏgər qalmağa cəsarətim çatsa idi, onların mənim vizamı ləğv edəcəkdilər. Mən dərhal bilet aldım və eyni gündə Londona qayıtdım.\nImage caption Kiçik yaşlı Basma valideynləri ilə\nSonuncu dəfə Səudiyyə Ərəbistanında 25 il əvvəl uşaq ikən olmuşdum.\nÖtən il oraya qayıdanda isə xoş təəccüb keçirdim: çimərliklər, ticarət mərkəzləri və elit restoranlar.\nÖlkədə qaldığım 6 gün ərzində çox yağış yağdı. Bu o qədər nadir hallarda baş verir ki, Londondan yağış gətirdiyimə görə mənimlə zarafat edirdilər.\nKrallıq haqqındakı uşaqlıq xatirələrim dumanlıdır.\nMən orada 1989-cu ildə anadan olmuşam və sudanlı valideynlərim ilə paytaxt Riyadda yaşamışam.\nMisirdə universitetdə tanış olan valideynlərim, ixtisasca həkim atama Səudiyyə Ərəbistanından iş təklifi gəldikdən sonra, krallığa köçüblər.\nBir neçə il sonra, ona başqa bir iş təklifi gəlir - bu dəfə Şimali İrlandiya - və biz yenidən köçməli oluruq. O vaxt mənim üç yaşım var idi.\nSəyahətlərim bununla bitmir.\nŞimali İrlandiyada 13 yaşıma qədər yaşadıq və Şotlandiyaya köçdük.\nOrada isə 20 yaşıma qədər yaşadım.\nSonra dəb sektorunda ictimai əlaqələr (PR) üzrə altı aylıq iş üçün New York-a getməli oldum. Və 21 yaşımda Londona köçərək moda stilisti işləməyə başladım.\nTez-tez köçmək insanda konkret ev anlayışını formalaşdırmır. Bu həm xoşbəxtlikdir, həm də bədbəxtlik: hər yerdə ev qura bilərsən, amma heç bir yer evin deyil.\nAmma köçmək anlayışı mənim həyatıma başqa cür təsir göstərib: yeni insanlar və vəziyyətlərə çox tez uzlaşa bilirəm. Artıq dünyanın hər tərəfində dostlarım var.\nİnsanlarla ünsiyyətdən aldığım xoş hisslər məni qaradərili qadınlardan dəb sənayesində iş təcrübələri haqqında müsahibə alaraq vloq kanalı açmağa həvəsləndirdi.\nBu müddət ərzində özümə də suallar verirdim - yerimi tapmaq və kimliyimin kökünü müəyyənləşdirməyə çalışırdım. Dəb dünyasında işləmək insanı özünü təqdim etmək və kim olduğunu ortaya qoymaq haqqında fikirləşməyə vadar edir.\nYaxın Şərq və Qərbdə yaşayan bir sudanlı qadın kimi mən də haraya aid olduğumdan əmin deyildim.\nGəldikləri yerdən özü ilə güclü kimlik və qürur gətirən insanların üstünlük təşkil etdiyi Londona köçmək məni özümü daha çox anlamağa sövq etdi.\nAnladım ki, əgər kim olduğumu müəyyənləşdirmək istəyirəmsə, başa dönməli və hələ də üç xalamın yaşadığı Səudiyyə Ərəbistanına qayıtmalıyam.\nÖlkədəki mətbuat barədə böyük neqativ düşüncə hakimdir, amma oraya getmədən bunu anlaya bilməyəcəkdim.\nBu səyahətimi kimliyimin digər bir aspekti ilə birləşdirmək istəyirdim: aparıcılıq.\nŞotlandiyada məktəb yoldaşlarım mənim xatirə dəftərimə yazmışdılar ki, "çox güman ki, Blue Peter aparıcısı olacağam".\nKiçik yaşlarımdan sual verməyə maraqlı idim.\n27 yaşımda fashion vloqumdan bir neçə klip daxil olmaqla produksiya şirkətlərinə məktub yazmağa və onlardan Səudiyyə Ərəbistanına qayıdışım ilə bağlı sənədli filmin çəkilişi üçün mənə dəstək istəməyə başladım.\nXoşbəxtlikdən biri razılaşdı və iki illik planlamadan sonra, rejissorum Jess ilə birlikdə səyahət üçün hazır idik.\nImage caption Basma Ciddəyə enərkən\nHeç vaxt məqsədim Yaxın Şərqə gedib, riskli iş görmək olmayıb.\nNiyyətim həm Qərb, həm də Ərəb mədəniyyətindən qaynaqlanan dəyərlərə malik bir gənc qadının Səudiyyə Ərəbistanında yaşayıb-yaşaya bilməyəcəyini anlamaq idi.\nBazarlıq etmək və dostlarla görüşmək kimi gündəlik işlər görmək istəyirdim. Səudiyyə Ərəbistanı qadın sürücülərə qarşı qadağanı aradan qaldırmışkən, sükan arxasına keçib, bu yeni azadlıqdan yararlanmaq istəyirdim.\nƏlbəttə ki, burada hər şeyin fərqli olduğunu bilirdim - qadınlar daha az haqlara malikdir.\nMəsələn, qadınlar kişi icazəsi olmadan ölkədən çıxa bilməzlər, icazəsiz bank hesabı aça bilməzlər və restoranlardan kişilərdən ayrı yerlərdə otururlar.\nBu qadağalara baxmayaraq, ölkə dəyişirdi.\nQadınlar artıq baş örtüyü olmadan gəzə bilərlər, sosiallaşmaq üçün daha azaddırlar və artıq karyera sahibi ola bilərlər.\nLakin krallıq hələ də təbəələrini diqqətlə izləyir və dissidentlərin "ağzını sürətlə qapayır".\nÖtən ilin oktyabrında Birləşmiş Krallığı (BK) tərk etmişdən az əvvəl, Səudiyyə Ərəbistanının müxalifət ilə necə davrandığını araşdırdım.\nOktyabrın ikisi Səudiyyə ərəbistanlı dissident və jurnalist Camal Kaşıkçının İstanbuldakı Səudiyyə Ərəbistanı səfirliyində itkin düşməsi və daha sonra qətli barədə xəbərlər yayıldı.\nFotonun müəllifi Al Jazeera\nImage caption Camal Kaşıkçı Al Jazeera kimi televiziya kanallarında çıxış edirdi\nHadisə nə qədər dəhşətli olsa da qorxmurdum.\nMən Səudiyyə Ərəbistanına jurnalist kimi yox, rejissor kimi və ailəmə baş çəkmək üçün gedirdim. Bununla belə, Ciddəyə enib krallıqda iki həftəlik səyahətimə başlar-başlamaz düşündüm, "Mən nə etdim?".\nAmma qohumlarımı görən kimi özümü təhlükəsiz hiss etdim.\nƏn böyük xalam Səudiyyə Ərəbistanında 25 ildir ki, yaşayır və buradan heç vaxt köçmək istəməz. Səudiyyə vətəndaşı olmasa da, təhsil üzrə uğurlu bir karyerası var.\nO, tez-tez səyahət edir və krallıq heç vaxt buna qarşı çıxmayıb. O, burada yaşaya biləcəyim barədə mənə kömək etdi.\nGünlərimizi təkcə qohumlarla keçirmirdik.\nSəudiyyəli rəsmilər, yerli qaydalara əməl etməyimiz üçün bizə gözətçi təyin etmişdi.\nProduksiya komandamız da səudiyyəlilərdən ibarət idi - sürücü, kamera köməkçisi və sair. Gözətçimiz bizi bir o qədər çox idarə etməsə də, varlığını belə müdaxilə saymaq mümkün idi.\nProduksiya komandamız da bizim davranışlarımızı idarə edirdi.\nOnlar "həyalı" görünmək üçün Jess və mənə əba (uzun üst geyim) geyinmək lazım olduğunu dedilər. Maşının kənarında rəqs etdiyimə görə də məni danladılar.\nÇünki ictimai yerlərdə rəqs etmək qadağandır. Gözətçini saymasaq, biz normal Səudiyyə həyatı yaşadıq - ticarət mərkəzlərində bazarlıq edir, dostlarla görüşür və ailə üzvləri ilə vaxt keçirirdik.\nImage caption Basma yeni abaya alır\nBir axşam biz dostumuzun dostu tərəfindən qonaqlığa dəvət olunmuşduq.\nKomandamızdan azad idik və taksi sifariş edib, yola düşdük.\nLondonda olduğum partilərdən maraqsız olsa da, qadınlar bəzəkli idilər və gözəl paltarlar geyinmişdilər. Musiqi səslənir və hər kəs rəqs edirdi.\nFərq onda idi ki, qadınlar daha qapalı geyinmişdilər, insanlar daha mühafizəkar davranırdılar və spirtli içki yox idi.\nİslamda günah sayılan spirtli içki qəbulu Səudiyyə Ərəbistanında qadağandır və buna görə həbsə düşmək ehtimalı var. Mən spirtli içki içmirəm, amma içsə idim belə, səyahətim əsnasında spirtli içki almaq çətin və təhlükəli olardı.\nImage caption Basma açılış qonaqlığında iştirak edir\nQonaqlıqdan bir neçə gün sonra, gözətçilərimdən maşın sürüb-sürə bilməcəyimi soruşdum.\nƏgər buraya köçsə idim, mütləq ki, avtomibilim olacaqdı. İnsan haqları fəallarımın illərlə apardığı kampaniyalardan sonra, keçən ilin iyununda krallıq, tarixində ilk dəfə qadınlara maşın idarə etmək hüququnu verir.\nBu addım ölkədə baş verən sosial dəyişikliyin bir hissəsi kimi qiymətləndirilir. Belə ki, ölkədə ilk kinoteatrlar da fəaliyyət göstərməyə başlayır.\nBK sürücülük vəsiqəm üzərimdə idi və qadınların illərlə arzuladığı azadlığı sınamaq istəyirdim. Amma hər şey elə burada pis məcra almağa başladı.\nGözətçim digər maşından telefonumu stereoya qoşmaq üçün kabel gətirən əsnada, qadağa qalxan zaman səudiyyəli qadın haqları fəallarının həbs olunması barədə bir məqalə oxuyurdum.\nOnların hələ də həbsdə olub-olmadığını bilmək istəyirdim və gözlədiyim kimi, hələ də dəmir barmaqlıqlar arxasında idilər.\nImage caption Artıq qadınlar sürücülük vəsiqəsi almaqda azaddırlar\nSəudiyyə Ərəbistanında sistemə qarşı mübarizənin insanı həbsə apardığını bilirdim, amma produksiya komandasından bir nəfər dediklərimi eşitmişdi. O, xəbərə yox, mənə qəzəbləndi.\nQadınların cəsarətinə görə sevindiyimi yox, krallığı tənqid etdiyimi düşündü.\nHeç nədən xəbərim yox ikən, komandanın boslarına və bizim BK-dakı produksiya komandamıza zənglər edilib.\nMən şoka girmişdim və çox qorxurdum. Heç kimin hisslərinə toxunmaq və heç kimin başını aşağı salmaq istəmirdim.\nBircə məqalə oxumuşdum. Vəssalam. Və etdiyim heç bir araşdırma və ya axtarış bunun krallıqda təhqir sayıldığını deməmişdi.\nBizim BK-dakı redaktorumuz mənə zəng vurub, Səudiyyə Ərəbistanını dərhal tərk etmək lazım gəldiyini dedi. Krallığa cəmi altı gün idi ki gəlmişdim və hələ planımda çoxlu şeylər var idi.\nQaçış klubuna qoşulacaqdım və qadın sahibkarlar ilə görüşəcəkdim. İndi isə çantamı yığıb, getməli idim.\nImage caption Basmaya filmi dayandırmaq və BK-ya qayıtmaq lazım gəldiyi deyilir\nHəbs olunacağımı düşünmürdüm (bir məqalə oxumağa görə nə tutulmaq?!), amma vizamın ləğv ediləcəyindən qorxub, riskə getmək istəmədim. Xalalarımla vidalaşan zaman göz yaşlarımı tuta bilmədim və bu ölkədən çıxmaq üçün aeroporta yollandım.\nTəyyarəmiz Londonun Heathrow aeroportuna enəndə rahat nəfəs aldım. Krallıqdakı nəzarətdən canım qurtarmışdı. Britaniyalı olduğuma görə özümü heç vaxt bu qədər xoşbəxt hiss etməmişdim. Bunu heç nəyə dəyişməzdim.\nSəudiyyə Ərəbistanını tərk etdikdən sonra, oradan heç kim mənimlə əlaqə saxlamayıb. Düşünürəm ki, sənədli filmim hazır olduqda, bir daha krallığa girə bilmərəm və bu öz qərarımdır.\nSəudiyyə Ərəbistanında yaşaya biləcəyimi düşündüyüm üçün özümü sadəlövh hesab etmirəm, amma artıq bilirəm ki, ora heç vaxt mənim evim ola bilməz.\nHəyatımı özüm istədiyim kimi yaşamaq istəyirəm və bir qadın kimi orada bunu bacarmaq qeyri-mümkündür. Səudiyyəli qadınlar oradakı həyatın çətin olduğunu düşünmürlər.\nBilmədiyin bir şeydən məhrum olduğunu düşünməmək normaldır. Məncə, onlar daha çox şeyə layiqdirlər: bərabər haqlar, daha böyük azadlıqlar, hakimiyyətin onlara etibarı.\nSəudiyyə Ərəbistanındakı təcrübəmə baxmayaraq, gələcəyə ümidim böyükdür.\nKeçən ilin dekabrında amerikalı müğənni Jason Derulo krallıqda həm kişi, həm də qadınların iştirak etdiyi açıq hava konserti vermişdi. Bəzi qadınlar konsertə öz maşınları ilə getmişdilər.\nBir neçə il əvvəl belə bir axşamı haqqında düşünmək ağlasığmaz səslənərdi, indi isə normaldır.\nReal dəyişiklik vəd edən çoxlu pozitiv şeylər baş verir. Amma onlara şahid olmaq ixtiyarım olacağını bilmirəm.\nVideo Səudiyyə Ərəbistanı: kinoteatrlar açılır, bəs azad söz?\nSəudiyyə Ərəbistanı qadınlara orduya qoşulmağa icazə verir


Bahtiyar Vahapzade’den Mektup | Bilgicik.Com\nAzeri Edebiyatı Dilimizle İlgili Yazılar Edebiyat Yazılar\n|» “Bahtiyar Vahapzade” Sayfasına Dön! « |\nnurdan fazilet dedi ki:\n26 Mart 2008, 13:03\nYazdığınız bu kitaptan öğrendiğimiz çok şey oldu size teşekkür ederek kitaplarınızın devamını diliyoruz.\ndeniz_yıldızı dedi ki:\n15 Nisan 2008, 21:56\nAhhh ahhh 17 yaşındayım ama arkadaşlarıma hayretle bakıyorum çünkü henüz anlamlarını bile bilmedikleri bir sürü yabancı şarkı dinleyip bunları yüksek sesle söylüyorlar. Türk şarkılara gelince burun kıvırıyorlar burda o kadar güzel anlatmışsınız ki aslında daha fazla söze gerek yok. Arkadaşlar Türk oldugumuzu unutmayalım. Tamamen hazır gençlik olduk sadece yönlendiriliyoruz ama yönlendiğimizi zanlediyoruz neyse bu sadece örnekti ve artık zamanı iyi degerlendirmeyi öğrenmemiz lazım. Geçen her saniye aleyhimize ama bunun farkında değiliz ki kitap okumayı unuttuk sadece hayatımnız internet oldu bir yerde… Ve tabi saçma sapan kelimelerimiz tabi bunda televizyonlarında etkisi var ama etkilenmemeliyiz. Dilimize sahip çıkalım teşekürler yazınız için.\n29 Nisan 2008, 19:45\nBence çok güzel bir mektup.\nazeribalasi dedi ki:\n07 Aralık 2008, 18:36\nDILI qorumaq hər bir kəsin borcudur, dil namusdur, qeyrətdir, dili dövlətdə qorumalidir çunki dil dovlətin atributudur…\nDil ünsiyyət vasitəsidir. Azərbaycan dili dünya xalqlarının dilləri arasında özünəməxsus yeri və mövqeyi olan bir dildir. Ən çətin fikirləri ifadə etmək gücünə malikdir. Azərbaycan dili öz tarixi inkişaf yolunda bir çox mərhələlərdən keçib. Bugün müstəqil Azərbaycanımızın dövlət dili azərbaycan dilidir. Sevindirici bir hal kimi qeyd etmək istərdim ki, ölkəmizdə fəaliyyət göstərən səfirliklərin səfirlərinin bir çoxu ana dilimizdə sərbəst danışırlar. Burada maraqlısı odurki, əcnəbililər, avropalılar bizim dilimizi öyrənməkdə maraqlıdırlar, amma biz öz tarixi keçmişimizi, dogma dilimizi yaşatmaqda yox.\nYaponiyanın, amerikanın səfirləri dogma dilimizdə sərbəst danışırlar. Fikir və düşüncələrini səlis ifadə etməyi bacarır. Ən əsasda dilimizin normalarına riayət edirlər. Yaponiyanın, amerikanın səfirlərinin dilimizdə danışmaları bizləri sevindirir. Ancaq dilimizə balta vuranlara belə bir söz demək istərdim:əcnəbiləri bizim dilimizdə danışan görəndə görən həmin azərbaycanlılar xəcalət cəkirmi?, heç olmasa həmin əcnəbilərdən utanırlarmı? Bu tip insanlar özlərini necə, nə əsasa azərbaycanlı adlandırır. Çox maraqlıdı, Azərbaycanda yaşayasan, işləyəsən ancaq azərbaycanca danışmayasan.\nBelə insanlara başa salmaq lazımdır ki, bura azərbaycandır, və dövlət dilidə azərbaycan dilidir. Biz nə SSR-i dönəmində yaşamırıq, nədə ki, avropada. Hamı yaşadıqı dövlətin dilində danışmalıdır.\nDilimizi qorumaq, lügətimizdə olan sözlərdən gen-bol istifadə etmək hər bir azərbaycanlının borcudur. Məndə bir azərbaycanlı kimi dilimizə laqeyid münasibəti görüb Azərbaycan Pedoqoji universitetinin filologiya fakültəsinin dekanı, filologiya elmləri doktoru professor Buludxan Xəlilovla görüşdüm. Dilimizdə yaşanan qaranlıqlara dilçi alim geniş aydınlıq gətirdi.\nBuludxan müəllim, siz APİ-nin filologiya fakültəsində dekansınız. Dilimizin keşiyində dayanan bir alim kimi sizin bugün dilimizə yad münasibət bəsləyənlərə münasibətiniz necədir?Bugün azərbaycan dilinin işlənmə səviyyəsi nə yerdədi, və yaxud tez tez icitamiyyətdə bəzi insanlar nitqlərində əcnəbi sözlərdən istifadə edirlər. Elə insanlarla qarşılaşırıq ki, azərbaycan dilindən başqa bütün dillərdə danışırlar, ancaq yarı-yarımçıq. Dilçi alim kimi bunlara münasibərinizi bilmək istərdik.\nƏvvala dogru qeyd etdiniz. Rusca, ingiliscə sözlərdən danışıq vaxtı istafadə edənlərlə tez-tez qarşılaşırıq. Daha dogrusu «zəngin lügətlərində» əcnəbi sözlərdən istifadə edən, bəzi azərbaycanlılarla. Dil bilmək gözəldi, ancaq ana dilini bilməmək, dogma dildə danışmamaq ən azından günahdır. Dilə hamının ehtiyacı var. Ü. Hacıbəyovun felyotonlarını, C. Məmmədquluzadənin və bir çox klassiklərimizin əsərlərini ana dilimizin vasitəsiylə oxuyub öyrənmişik. O klassiklər, dahilər ona görə sevilirlər ki, onlar azərbaycanca yazıb yaradıblar. Azərbaycan dilinin bütün imkanlarından istifadə ediblər. Bizlər ana dilimizə borcluyuq. Klassiklrəmizdə ana dilimizə borcludurlar. Onların əsərlərini azərbaycanca oxuyub həyatı, məişəti öyrənmişik dünya mədəniyyətinə qovuşmagın yollarını dərindən mənimsəmişik. Dil vacib bir sahədir, dilə hər bir kəsin təəsüfkeşliyi olmalıdır. Hamı namus, qeyrətə yanaşdıgı kimi dilədə belə münasibət bəsləməlidir. Dil dövlətin atributudur. Azərbaycan dilidə keçməkeşli bir yol keçib. Bu dilin qayda qanunlarını qorumaq, dili yaşatmaq hamımızın borcudur.\nMüstəqillik dövründən sonra dilimizin statusu dahada genişlənib. Artıq azərbaycan dili dövlət dilidir. Azərbaycan dili vasitəsiylə dünyanın ayrı-ayrı ölkələrində rəsmi danışıqlar aparılır. Ticarət, iqtisadiyyat işləri qurulur. Dilimiz artıq beynəlxalq tribunadan səslənən bir dildir. Bunlar yaxşı kefiyyətlərdir. Biz dilimizin lügət tərkibinin təmizliyinədə fikir verməliyik. Siz məsələni köklü qoymusunuz. Dilimizin təmizlənməsi üçün bizə vaxt lazımdır. Birincisi mətbuatdan, televiziya kanallarından, radio efirlərindən başlamalıyiq. Yeri gəlmişkən deyim ki, sizin çalışdıgınız azərbaycan dövlət radiosunun xalq yaradıcılıgı redaksiyası. Bu redaksiyanın hazırladıgı verlişlərə fikir verək. «Bulaq», «Dastan saatı», «Ipək yolu», «İrəvan çuxuru». Bu verlişlərdə tarixdə, mədəniyyətdə, mənəviyyatda qorunur. Həmişə tələbələrimə azərbaycanca səlis, gözəl danışmaları üçün bu verlişləri dinləməyi məsləhət bilirəm.\nDilimizdə əcnəbi sözlərlə danışanlara, tv-radio efirlərində, mətbuatda dilimizə laqeyid münasibət bəsləyənlərə isə süni dəbdən uzaq olmaqı arzulayıram. Çünki nə varsa, mahnılardı, mugamlardı, saz havalarıdı, hamısı azərbaycan dilində sevilib seviləcəkdə. Bir sözlə dili dövlət yox, xalq qorumalıdır. Bu qəzetlərdə, tv-radio efirlərində çalışanların əksəriyyətinin jurnalistikadan xəbərləri yoxdur. Həm təhsil baximdan, həmdə mədəniyyət, qanacaq baximdan. Savadsızlıq və ədəbsizlik cəm olan yerdə çox böyük fəsadlar olur. Qəzet, jurnal, radio, televiziya ondan ötürüdürki, xalqı marifləndirsin. Əgər bugün bunlara əməl olunmursa bunun qarşısı alınmalıdır. Heç kəsin dilimizdə kənar söz işlətməyə haqqı yoxdur. Dil tribunadır, güzgüdür. Təmiz və nümunəvi olmalıdır. Qaldırdıqınız bu məsələ olduqca mənalı və məzmunludur. Özünü vətandaş hiss edən hər bir kəs dilə xidmət etməlidir. Çünki biz bu dil vasitəsiylə ünsiyyət qururuq.\nBuludxan müəllim növbəti sualım əlifbayla baglıdır. Bugünə kimi biz bir neçə əlifba dəyişmişik. İlk qədim əlifbamızda bildiyiniz kimi piktoqrafik əlifbadır. Soruşmaq istəyirəm əlifbadan əlifbaya keçiddə hansı itkilərimiz olub?\nÇox böyük itkilər olub. Sizə deyim ki, biz qürür hissi ilə deyə bilmərik ki, tez-tez əlifba dəyişmişik. Bu fəxr olunası deyil. Əlifbanın dəyişməsi çox böyük fəsadlar törədir. Birincisi düşüncə tərzi dəyişir, dilin qayda qanunlarında hərc-mərclik yaranır. Əlifbanın bir əsrdə bir neçə dəfə dəyişməsiylə nəsillər arasında körpü əlaqəsi sınır. Məsələn, bugün biz latın əlifbasından istifadə edirik, amma kiril əlifbasından istifadə yoxdur. Kiril əlifbasında yazılan kitablar, dəyərli əsərlər itib batır. Əlifba təkcə məktəb uşaqları üçün deyil, əlifbanı hamı öyrənməlidir. Ancaq nəzərə almaq lazımdır ki, əlifbadan əlifbaya keçid olanda əlifbanı hamı öyrənə bilmir. Yaşlı, qoca, agbirçək, agsaqqalida nəzərə almaq lazımdır. Əlifba dəyişkənliyində bu məsələləri nəzərə alıb çox ehtiyatlı olmaq lazımdır. Bugün sevindirici haldır, latın əlifbasıyla bizim cənab prezidentimizin sərancamı var, ədəbiyyat çap olunur. Bu çox gözəldir. Dilə, ədəbiyyata dövlət qaygı göstərir.\n1926-cı ildə Bakıda 1-ci Türkoloji qurultay keçiriləndə vahid problem Türk xalqlarına ortaq Türk xalqlarının əlifbasıydı. Çoxlu müzakirələr aparıldı ki, ortaq Türk əlifbasını necə yaradaq?Ayrı-ayrı hərflərin üzərində, və onların qrafik işarələrində müxtəlif mübahisələr yaranmışdı. Yəni əlifba elə asan məsələ deyil. Əlifbanın dəyişməsiylə iqtisadi problemləri, mədəni problemləri həll etmiş olmuruq. Əlifba dünyaya çıxış üçün bir vasitədir. Bugün latın qrafikalı əlifbadan istifadə edirik. Yenə deyirəm bu sevindiricidir, ancaq gelin biraz keçmişinə nəzər salaq. Nə qədər ədəbiyyatlarımız bugünə kimi diqqətdən kənardı. Bir sözlə insiyənə kimi çox itkilərimiz olub.\nDünyada çinlilərin, koreyalıların, yaponların əlifbalarına nəzər yetirin. Ən çətin, ən qəliz əlifba. Ancaq bunların iqtisadi inkişaflarına baxın. Əlifba həm bəzi məsələlərin həllində vasitəçidir, həmdə vasitəçi deyil. Bütün məsələləridə əlifbanın üzərinə atmaq olmaz. Bayaq qeyd etdim, tez-tez əlifbalarımız dəyişib. Ayrı-ayrı illərdəki nə qədər yazılı abidələrimiz itib batib. Əlifbanı dəyişməkdə böyük itkilərdən biridə maliyyə itkiləridir. Dərsliklər , ədəbiyyat dəyişməli. Bunlarda vəsait tələb edir. Vəsaitdə dövlətin büdcəsindən gedir. Burdanda maliyyə itkiləri yaranır.\nBuludxan müəllim bəs bugün sizin çalışdıgınız pedoqoji universitetin tələbələri necə dilimizin təmizliyindən, imkanlarından geniş istifadə edirlərmi?\nGənclik gələcəyimizdi. Təsadüfi deyilən söz deyil. Bəzən gəncliklə münasibətdə ogul ata münasibəti alınır. Ogulla ata arasında inkişaf dinamika baxımdan anlaşılmazlıq olur. Çox vaxtda şişirdib gənclik bizim arzu təkliflərimizi tam ödəmirdə deyirik. Mən bunun əlehinəyəm. Azərbaycan gəncliyi elastik bir gənclikdir. Gənclərimizi hansı istiqamətə yönəltsən, o istiqamətə gedir, uyuşur, və ugurlu nəticələr verir. Azərbaycan gəncliyi kifayət qədər potensialdır, istedadlıdır. Bilirsiniz gəncliyimiz özündən böyük nəsildən çox şey umur. Biz nəqədər düzgün faydalar versək gənclik bir o qədərdə bəhrələnəcək. Tam əminliklə deyimki bugün ki, gəncliyimiz öz tarixinidə, mədəniyyətinidə öyrənməkdə həvəslidir. Sadəcə olaraq bu həvəsə istiqamət vermək lazımdır. Bunuda deyək ki, azərbaycan gəncliyi dünyadan təcrid olunmuş şəkildə yaşaya bilməz. Dünyada bugün ciddi porseslər gedir. İnformasiya. texnologiya komunikasiya vasitələrinin həyatımıza gəlməsi. Ən əsas amildir. Gəncliyimizdə bunlardan istifadə etməyi bacarır. Bu çox gözəldir. Anca bugün ki, gənclik 10-15 il bundan qabaq ki, nəsillə müqayisə oluna bilməz. Əvvəl ki, nəsil daha çox kitaba üstünlük verirdi, bugün ki gənclik isə bayaq qeyd etdiyim kimi internetə texnologiyaya. Bugün desəkki, gənclik kitab oxumur, buda dogru olmaz. Bilirsiniz bizim müasir gənclik öyrənməyə meyillidir. Buda millətin xarakterindən irəli gəlir. Sadəcə olaraq bayaqda qeyd etdiyim ki, yönləndirmək lazımdır.\nBugün mənim tələbələrim ana dilimizdə gözəl danışırlar. Bədii ədəbiyyatlar oxuyurlar, xarici ədəbiyyatla maraqlanırlar. Mən desəm ki tələbələrimdən razıyam, bu heç kimdə şübhə dogurmamalıdır.\nBuludxan müəllim bir sualada cavab almaq istəyirəm:Elə görüşmüşkən soruşum. Biz kitabi Dədə Qorqud dastanını, və bir çox əski dastanlarımızı oxuyanda müqayisə etmək istəyirik. Müqayisəyə gələn isə dastanlarımızın əski variantalıriyla bügün ki variantıdır. Qədim dastanlarımızda işlənən sözlər bugün nə dilimizdə nədə dastanlarımızda yaşayır. Sözlər yalnız fərdi adamlar arasında işlənir, belə sözlərin işlənməsidə istər oxuyanda istər istəməz insanlar arasınnda çaşqınlıq yaradır. Maraqlıdır qədim dastanlarımızda ki, sözlər bugün dilimizə, lügətimizə qayıtması mümkündürmü?, və yaxud bayaq qeyd etdiyiniz ortaq Türk dilindən söhbət gedə bilərmi?\nMən deyim ki, bugün elmi ictimaiyyətdə ortaq Türk dili məsələsi müzakirə olunur. Suallarda yaranır kı, Türk dilinin lügət tərkibi hansı sözlərdən ibarət olacaq. Müxtəlif versiyalar, fərqli münasibətlər var. Sualınızda həqiqət var, bunuda qəbul etməliyik. Ortaq Türk dili yaranarkən onun lügət tərkibi ortaq abidələrimizin lügətiylə qurulmalıdır. Ortaq yazılı abidələrimizdən biridə kitabi Dədə Qorquddur. Kitabi Dədə Qorqud dastanı və bir çox ortaq dastanlarımızda kı, sözlər Türk xalqları tərəfindən yaxşı başa düşülür. Ortaq Türk dilindən söhbət gedirsə ortaq Türk xalqlarının dəyərlərindən istifadə olunmalıdır. Sualınızın ikinci hissəsinə cavab vermək istərdim. Qədim dastanlarımızda kı, sözlərin bugün dilimizdə işlənməməsini qeyd etdiniz. Bununla tam razıyam, ancaq razılaşaq ədəbi dildə işləmir. Bu cür sözlər xalqın dilindədir. Dialekt şivələrimizdədir. Bu ləhcələrimizdəki dialekt sözlərdəki kəlmələrimizi bir yerə yıgsaq bütün qədim sözlərimiz yaşayar. Sadəcə olaraq bu sözlər ədəbi dilimizdə işləmir.\nBuludxan müəllim sonuncu sualımdan sonra sizə təşəkkürümü bildirmək istəyirəm. Bir gənc kimi sizdən bugün çox şey öyrəndim. Özünüz demişkən gəncliyə istiqamət vermək lazımdır. Sizin kimi ziyalıyla söhbət mənə xoş təsir bagışladı.\nSizdə çox sagolun. Dogurdanda bugünün aktual məsələsi üzərində söhbət etdik. Mənim özümədə sizin kimi bir gənclə söhbət çox xoş oldu.\nYazımın kuliminasiyası isə belə olacaq. Azərbaycan dilinin gözəlliyindən, geniş imkanlarından sizləri istifadə etməyə çagırıram.\nSavalan Talibli dedi ki:\n17 Haziran 2009, 23:53\nRAMİZ HƏSƏNOĞLU: “REJİSSORUN OBYEKTİ TAMAŞAÇIDIR”\nBəlkə də ən yaxşı, hər bir şeyi yerli-yerində görən rejissor elə zaman özüdü. Bəlkə də ən yaxşı tamaşalar da elə onun diktə elədikləridi?\nBu fikirlər məni tanınmış rejissor, respublikanın xalq artisti Ramiz Həsənoğlu ilə görüşməyə, onunla söhbətləşməyə sövq elədi. Adama elə gəlir ki, onun qoyduğu tamaşaların rejissoru bəlkə də zaman özüdü. Bir də ona görə ki, bu tamaşalarda bütöv kataklizmlər, beyinlərdəki, düşüncələrdəki təbəddülatlar vaxtın özü kimi görünür.\nBoy-buxunuyla, nisbətən iti-iri yerişiylə, sakit davranışıyla seçilən bu adamla görüşüm beləcə reallaşdı. Həm də şair Camal Yusifzadə ilə olan söhbətim də bizim görüşümüzdə bir körpü rolu oynadı.\nGeniş təqdimatına ehtiyac duymadığım bu insandan bir neçə suala cavab almalı idim. Söhbətimiz belə başladı.\n-Rejissorun yazıçıdan fərqi nədədi. Yazıçı yaza bilmədiklərini, rejissor tamaşalarında tapa bilirmi? Ümumiyyətlə rejissorluq nədi?\n-Rejissor da, yazıçı da insan materialı ilə işləyir, hər ikisi düşüncə adamıdı. Yazıçının materialı qələm, kağız, sözdür, rejissor isə ortaya bir şey çıxarmaq üçün yazıçıdan aldığı materialı bir neçə sənətin qovşuğundan keçirir. Bu mənada mən hesab edirəm ki, rejissor işi daha mürəkkəb sənətdir.\nMüqəddəs kitablarda belə bir fikir var. “əvvəlcə söz yaranıb”. Yazıçının yazdığı olmasa heç kim, heç nə yarada bilməz. Amma, eyni zamanda, rejissor öz qalaktikasıyla işləyir, yaşayır. Yazıçı əsərində öz dünyasında olduğu kimi. Söhbət təbii ki, əsl rejissor və peşəkar yazıçıdan gedir. Rejissura bütün sənətlərin toplusudur. Bütün sənətləri cəm eləyir. Bəzən yazıçının sözünə heç bir söz əlavə eləmədən belə əsəri öz dünyagörüşünə təqdim edir, öz versiyasını verir. Yer üzündə “Hamlet”in dəfələrlə tamaşası qoyulub və hər tamaşa əvvəlkindən fərqlənib. Nəyi ilə? Rejissorun verdiyi quruluşla. Amma heç kim Şeksprin mətnini dəyişməyib. Deməli, rejissor belə məqamda yazıçıyla tamaşaçının arasında vasitəçidir.. Rejissor təkcə yazıçıyla yox, başqa sənətlərin də arasında vasitəçidir. Burada aktyor var, musiqi var, rəssam işi var, son nəticədə tamaşaçı var. Bu tamaşaçı olmasa heç bir tamaşa baş tutmaz. Tamaşaçı çox böyük qüvvədir. Fərq etmir ki, tamaşaçı laqeyid, yaxud da diqqətli olsun. Bu mənada əlbəttə ki, rejissorun obyekti tamaşaçıdır, yazıçının obyekti cəmiyyətdi.\n-Yaratdığınız obrazlar, qabartdığınız məsələlər Azərbaycandan kənarda necə görünür?\n-Mən, ilk növbədə, bu problemləri Azərbaycanın daxilində görürəm. Azərbaycan dünyanın bir parçasıdır. Mənə elə gəlir ki, dünyanın hər hansı bir yerində mənim çəkdiyim hər hansısa bir film, tamaşa nümayiş olunsa, bu, istər-istəməz, kənarların Azərbaycan mədəniyyətiylə, Azərbaycan toplumuyla bir tanışlığı olur. Mənim son işlərimdən biri olan “Cavid ömrü” filmi hansısa bir ölkədə göstərilərsə, istər-istəməz bu hər hansı bir formada Azərbaycanın bir təzahürüdür. Hadisələrdən heç vaxt kənarda qalmaq olmaz, heç kəs, heç vaxt öyünməsin ki, mən elə bir sənətin sahibiyəm ki, dünya durduqca mən də yaşayacam. Mən müasir Azərbaycan gerçəkliyində yaşayan bir adamam. Klassikaya üz tutanda da, təbii ki, mən ordakı problemin tamaşaçıda doğuracaq əks-sədasını düşünürəm, ən çox da tamaşaçını düşündürmək üçün çalışıram.\n-Bugünkü dramaturgiyamızda Əbdürrəhimbəy Haqverdiyevin, Cəlil Məmmədquluzadənin əsərləri ilə bir sırada dura biləcək ədəbi material varmı?\n-Yəqin ki, var. Bilirsiniz necədir? İnsan bir yerdə oturub qəlyan çəkməklə dünyanın işi səhmana düşmür və heç bir iş də görülmür. Ədəbiyyat özü də cəmiyyətin gözünün qabağında yaranıb, M.F.Axundovun dramaturgiyası yaranıb və ondan sonra, üzü bu yana, C.Məmmədquluzadə, Ə.Haqverdiyev, N.Vəzirov, Cəfər Cabbarlı və digər böyük yazıçıların yaradıcılıqları sıralanır. Bu ədiblər hər zaman müasiri olan toplumun düşüncələrni və yaşantılarını əks etdirib. Qiymətləri də bundadı. Əvvəla dəyərli yazıçılar və yazılar çoxdur. Anarın “Ağ qoç, qara qoç” əsərini şəxsən gözləmirdim. Amma belə bir əsər yarandı. Ona görə də yaxşı əsərin hər dövrdə yaranması mümkündür.\nMənim nəslim Anarın “Ağ liman”ıyla formalaşıb. Mən də özümü o nəslə aid edirəm. Baxmayaraq ki, mən onlardan 10 yaş cavanam. Çox sevinirəm ki, ədəbiyyat yavaş da olsa öz işini görür. Bizim çox güclü qələm adamlarımız var. Mən bu yaxınlarda Aydın Talıbzadənin “Kəpənək modeli” romanını oxudum. Vaxtı ilə “Əli və Nino”dan aldığım zövqü, ləzzəti bu romandan aldım. Ədəbiyyat durmadan gedir. Başqa bir şey də var. Ədəbiyyat öz dövrünün təzahürüdür. Unutmamalıyıq ki, 19-cu əsrdə yaranan ədəbiyyat 21-ci əsrdə yaranan ədəbiyyatdan fərqlidir. İndi artıq digər sənət növləri ədəbiyyatdan bir az başqa şeyləri tələb edir. Ədəbiyyat da bunları nəzərə almalıdır. Maarifçilik dövrü bitdi. Ola bilsin ki, indiki nəsil kitab əvəzinə internetdən bəhrələnir. Kitabı o qədər yaxına buraxmırlar. Bir həqiqət budur ki, kitabı əlində tutmayan adam ədəbiyyatı heç vaxt yaxın bura bilməz. Kitab ədəbiyyatla insan arasında əvəz olunmaz vasitədir.\n-Qurduğunuz tamaşalar, çəkdiyiniz filmlər sizə nə verdi?\n-Müvazinətı saxlamaq üçün, sənətdə sözünü demək üçün -imkan. Mənim seçdiyim sənətlə şəxsiyyətim artıq bir-birindən ayrılmayan bir şəkil alıb. Sənətimlə şəxsiyyətim artıq bir-biriylə hörülüb. Artıq məni sənətimdən, sənətimi məndən ayırmaq olmaz. Mən gördüyüm işlərlə özümü təsdiq eləməyə çalışmışam və bundan sonra da özünütəsdiq davam edəcək. İrəli baxmağı xoşlayıram. Keçmişlə öyünmürəm. Amma hərdən keçmiş də köməyə gəlir. Pessimistləşəndə, özünə inam azalanda gördüyün işləri gözünün qabağına gətir, təskinlik tapmırsansa onda bu sənəti dəyişməlisən.\n-Mark Tvenin belə bir fikri var. “Gənclik qüsurlar, orta yaş mübarizələr, qocalıq isə məyusluq içində keçir”. Bu fikrə yaradan və düşünən Ramiz Həsənoğlunun münasibətini öyrənmək istərdik.\n-Qocalanda yəqin mən də bu barədə düşünərəm. Mənim hələ görüləsi işlərim var. Adam yaşı içində hiss eləmir. Güzgüyə baxanda gənclər arasında olanda yaşı hiss edirsən. Mark Tven dahidir, onun haqqı çatıb ki, belə deyib. Yaş çox qəribə şeydir. Amma həyat davam edirsə, deməli, hələ qocalmamısan. Qocalığı da tam yaşla əlaqəli hesab etmirəm.\n-Quruluş verdiyiniz tamaşalar, çəkdiyiniz filmlər yaradıcılığınızın məhsuludur. Deyərdim ki, sənətimizlə cəmiyyəti həm maarifləndirmisiniz, həm də cəmiyyətə nəsə bir xoşbəxtlik bəxş etmisiniz. Bəs özünüzü bu sənəti seçməkdə xoşbəxt hesab edirsinizmi?\nHər şey insan içinin nəyə köklənməyindən asılıdır. Bu gün özünü necə kökləyə bilirsənsə, düşündüyünü istənilən şəkildə izah edə bilirsən və onun nəticəsini uğurlu məşqdə, uğurlu çəkilişdə görürsən. Ertəsi gün özünü kökləyə bilmirsənsə nə o məşqdən, nə də çəkilişdən zövq ala bilərsən, heç nəticəsi də səni sevindirməz. O mənada, gün-günə oxşamır. İş bir-birindən çox fərqlidir. Heç vaxt deyə bilmirsən ki, mən bu gün gedib elə bir şey edəcəm ki, bu iş qalacaq. Heç gözləmədiyin anda, çəkdiyin yaşayır, sənə şöhrət gətirir. Amma sən onu yaradan vaxt heç o barədə düşünməmisən, bəlkə də.\nMənim pretenziyalarım çoxdur. Amma bunlar mənim özümə yönəlir, yəni səbəbi özümü bilirəm. Yəni gördüyün iş daha səriştəli, daha peşəkar olmalıdır. Əsas məsələ isə gördüyün işlərin yaşayıb-yaşamayacaq idi.\n1982-ci ildə “Topal Teymur” tamaşasını başlayanda mən özüm uçuruma atana oxşayırdım qəliz işə girişmişdim. Ancaq başa düşürdüm ki, bu taleyüklü bir işdir. Doğrudan da bu tamaşa mənim dünya görüşümü dəqiqləşdirdi. Tutduğum istiqamətləri mənə aydınlaşdırdı. Elə işlər də var ki, bunlar ancaq etap xarakterli işlərdir. Arxada nə isə var.\nBildiyimə görə 1971-ci ildən gündəlik yazırsınız. O, gündəlikdə sizin üçün ən uğurlu və yaxud uğursuz gün hansıdır? Sirr deyilsə oxucular üçün açıqlaya bilərsinizmi?\n-Elə günlər olub, lap çox olub. Gündəlik belə bir şeydir ki, sən onu kimin üçünsə yazmırsan, özün üçün, yaddaşın üçün yazırsan. Vaxtaşırı səni özünə qaytarmağa kömək edir. Adam keçmişdən, bugündən və gələcəkdən ibarətdir. Mənim o, gündəliyim mənim keçmişimdir. O keçmişi hərdənbir səhifələyndə bugün özümü daha konkret hiss edirəm, yəni hardan gəldiyimi bilirəm, hətta, hara getdiyimi də. Bü gün kökləri məlum olmayan adamlar var ki, dolaşa-dolaşa gedirlər. Mən prinsipcə sistemli olaraq iş görməklə məşğulam. Gündəliklər də mənə irəli getməyə kömək edir, hansı günün pis, hansı günün yaxşı keçməyinin əslində fərqi də yoxdur.\n-1965-ci ilə qədər siz zavodda çalışmısınız, sonra isə sənədlərinizi Mədəniyyət və İncəsənət institutunun “Mədəni-maarif” fakültəsinə vermişdiniz. Maraqlısı odur ki, görəsən istehsalatda işləsəydiniz tanına bilərdinizmi? Bugün tanınmış rejissorsunuz, fəxr elənməli işləriniz də çoxdur.\n-İnsan Allahdan yaratdığı bir varlıqdır. Allahın gözü onun üstündədir. Allah insanı hansısa bir yola yönəldir. Vaxtı ilə anam əlimdən tutub Azərbaycan televiziyasına gətirdi ki, heç olmasa işıqçı vəzifəsində işləyim. Onda da yer olmadı. heç operatorluğa da götürmədilər. O vaxtı mənə sual verdilər ki, fotodan başın çıxır, mən də “yox”,- dedim. Qayıdıb dedilər ki, onda səndən operator olmaz. Əlbəttə, adamlar var ki, valideynləri, yaxud özləri inadla hansısa bir sənətə gəlir. Mən 16 yaşına qədər bu sənətdə özümü görmürdüm, heç düşünmürdüm də. Dünya mənim üçün açıq idi. Heç bilmirdim hara gedəcəm. Təsadüf belə gətirdi ki, gəldim burda işlədim. Bu məqamda yadıma R.Rövşəndən bir misra düşdü. Deyir ki,\n-Azərbaycanda ən çox Anarı oxuyuram. Ümumiyyətlə mən çox kitab oxumuşam. İndi çox təssüflənirəm ki, “Hərb və Sülh” romanını yenidən oxuya bilmirəm. Nə vaxt var, nə də ki, həvəs. Mən indi daha çox poeziyadan həzz alıram. Tarixi yazıları, oçerkləri də çox sevirəm. Amma roman oxumağa artıq vaxt qalmayıb. Hərdən özümü hərəkətə gətirirəm ki, məşhurları vərəqləyim. Mən Cavid haqqında film çəkəndə daha çox Cavidin ətrafında baş verən hadisələri öyrənmək üçün oxudum. O, dövrlə bağlı kinoxronikaya baş vurdum. Oxuduqların 37-38-ci illəri gözümün qağağına gətirdi. Təbii ki, oxumaq vaxt istəyir, ömür isə çox qısadı. Ona görə də ömrün boyu maksimum mütaliə etməlisən.\n-Anarın adını çox çəkdiniz, bəs Ramiz Rövşənlə, Vaqif Səmədoğluyla, Vaqif Bayatılı Önərlə Mövlud Süleymanlıyla, Camal Yusifzadəylə sizi nə birləşdirir? Sadəcə dostluqmu?\n-Sizin adlarını çəkmədiyiniz xeyli adamlar qaldı. Millətin bütün işıqlı adamları, M.F.Axundovdan üzü bəri və burdan o yana millətə işıq gətirə biləcək kim varsa onların hamısı mənə dostdur.\n-Mən olduğum yerdə, gördüyüm işlərlə deyə bilərəm ki, yerimi tapmağa çalışmışam. Bəzən alınıb, bəzən də yox. Amma əsas odur ki, sən öz sənətimin yiyəsi olasan. Sənət təkcə sənin ürəyindən keçənlərlə başa gəlmir. Elə bil ki, xaosdan kosmos yaradırsan.\n-İllər ötüb keçir. Yaşanılan ömür arxada, yaşanılacaq ömür isə qabaqdadır. Nə qədərdisə, elə o qədər də qabağa gedirsən. İnsan ölümsüzlüyə inansa da, ölümə tərəf gedir. Amma sənətkar ömrü cismani ömürlə deyil, sənət ömrüylə ölçülür. Böyük sənətkarlar sənət əsərləri qoyub gedir və belə yaşayırlar. Ümidim var ki, nə vaxtsa mən bu dünyada olmayanda, mənim gördüyüm hansısa işlər məni xatırladacaq. Şair demişkən “bir yandan boşalır, bir yandan dolur”. Amma sənətkarın cismani ömrü qurtarsa da, mənəvi ömrü davam eləyir. Tutaq ki, 100 ildən sonra gələn nəsil nə vaxtsa gördüyümüz işləri xatırlasalar, deməli ömür davam edir. Yaş isə nisbi məsələdi, hər mənada.\n-Bu maraqlı söhbətə görə sizə təşəkkür edirəm, sizinlə söhbətləşməyi vacib bilirdim. Sağ olun.\n28 Haziran 2009, 07:00\nÇok güzel bir mektub olmus ellerinize sağlik.\naynur nalbant dedi ki:\n30 Eylül 2009, 19:58\nYazınız çok güzel. Tebrik ediyorum sizleri. Eğer bu konu üzerinde durulmazsa kısa süre içinde çocuklarımızdan “mather!bana wather ver; hadi ben gidiyorum school’a; aman sen de father ya,hangi yeam’da yaşıyoruz…” gibi cümleleri duyduğumuzda hiç şaşırmayacağız. Çünkü onlara bu kültürü bizler aşılıyoruz. Ey kaşgarlı! Sana layık olamadık. Senin yedi kat uzak memleketlerden bulup çıkardığın pırlantaları biz sokaklara saçtık. Yüzümüz kara sana karşı… Ey kaşgarlı’nın torunu! Hala uyumakta ısrarlı mısın?\n14 Temmuz 2010, 11:41\nBir islam dili olan Türkçe islam harflerinden başka harflerle yazılabilirmi? Yazılırsa biz neyi niçin nasıl dediğimizi bilebilir anlayabilir miyiz…\n24 Temmuz 2010, 16:15\nÖncelikle şunu bil, Türkçe islam dili falan değildir. İkinci olarak şunu öğren, islamın dili yoktur. Üçüncü olarak şunu düşün: Şu yorumunu yazdığın Türk alfabesi, “arap” alfabesi ile yazılmadığı hâlde düşünceni ifade ediyor mu?\nKafanız düşünmemekten örümcek ağlarıyla dolmuş kanımca.\n10 Eylül 2010, 23:07\nBen sizi bu yazıyı yazdığınız için taktir eder böyle önemli bir konuda bizleri aydınlattığınız için teşekkür eder bir ömür size minnet duyacağımı belirtmek ister ve Türkçemizi eski saf haline kavuşturduğumuzda sizi büyük bir vefe ile hatırlayacağımı belirtmek isterim. Sizi takdir ettiğim kadar yorum yazanlardan aynur hanımı da taktir ederim. Aynur hanım yorumuzu tüylerim ürpererek okudum size çok teşekkür ederim herkese bu sitedeki bütün Türkler kardeştir yazısını okumasını öneririm.\n05 Mayıs 2011, 22:48\nKorkuyorum! Daha çok küçük olmama rağmen ülkemi topraklarımızı kaybetmekten korkuyorum.sonumuzu hiç iyi göremıyorum geleceği şimdiden düşünmeye ve korkmaya başladım sonumuzu hiç iyi görmüyorum oysakı Atatürk böylemi dıyor bizlere Türk gençlerine böylemi güveniyor. Atatürk sonuna kadar bize emanet edıyor vatanı Türkçeyi cumhuriyeti fakat şimdi öylemi bağımsızlıkmı var ülkemizde herkes bibirini katlediyor. Bunun içinmi onca can feda edildi bunun içinmi onca mehmetçik caını kanını verdi. Ben sonuna kadar ülkemin toprakların arkasındayım ama ülkemizi kaybetmeye Türkçeyi katlederek başlamamamız gerek!


Həftənin ilk iş günü hava necə olacaq? | Sia.az\nCəmiyyət - 30.10.2016 14:15 - Oxunma sayı: 2379\nSabah Bakıda və Abşeron yarımadasında dava şəraitinin dəyişkən buludlu olacağı, arabir tutulacağı, əsasən yağmursuz keçəcəyi gözlənilir. Ekologiya və Təbii Sərvətlər Nazirliyinin Milli Hidrometeorologiya Departamentindən SİA-ya verilən məlumata görə, axşama doğru bəzi yerlərdə yağış yağacağı gözlənilir.\nGecəyə doğru yarımadanın bəzi yerlərində intensiv olacağı ehtimalı var. Arabir güclənən şimal-qərb küləyi günün ikinci yarısında mülayimləşəcək. Havanın temperaturunun gecə 7-9° isti, gündüz 9-13° isti, Bakıda gecə 7-9° isti, gündüz 10-12° isti olacağı gözlənilir. Atmosfer təzyiqi 754 mm civə sütunundan 760 mm civə sütununa yüksələcək. Nisbi rütubət 80-90% təşkil edəcək.\nAzərbaycanın rayonlarına gəlincə, oktyabrın 31-də arabir yağış yağacağı gözlənilir. Gündüz bəzi yerlərdə intensiv olacağı, dağlıq və dağətəyi rayonlarda sulu qara, qara keçəcəyi ehtimalı var. Qərb küləyi ayrı-ayrı yerlərdə arabir güclənəcək. Havanın temperaturunun gecə 5-10° isti, gündüz 10-14° isti, dağlarda gecə 2° şaxtadan 3°-dək isti, gündüz 3-8° isti, yüksək dağlıq ərazilərdə gecə 5-10° şaxta, gündüz 0-5° şaxta olacağı gözlənilir.


"Neftin bir barelinin qiyməti 50 dollara qalxacaq"\nVahid Ələkbərov: "Neft qiymətlərində ən aşağı həddi gördük: bu, təxminən 30 dollara bərabərdir. Artıq oradan uzaqlaşırıq. Hətta Doha görüşündən sonra da 40-42 dollar göstəricisinin olması sübut edir ki..."\nBAKI, 20 apr — Sputnik. "Neft bazarının ən aşağı səviyyəyə — bir barelin qiymətinin 30 dollara enməsi prosesi artıq başa çatıb. 2017-ci ilin əvvəlinə qiymətlər 50 dollar civarında olacaq". Sputnik "RİA Novosti"yə istinadən xəbər verir ki, bunu Rusiyanın "Lukoyl" neft şirkətinin rəhbəri Vahid Ələkbərov deyib.\n"Mən əminəm ki, neft qiymətlərində ən aşağı həddi gördük: bu, təxminən 30 dollar/barelə bərabərdir. Artıq oradan uzaqlaşırıq. Hətta Doha görüşündən sonra da 40-42 dollar/barel göstəricisinin olması sübut edir ki, biz qiymət sabitliyi və yüksələn tendensiya dövrünə keçirik", — deyə V.Ələkbərov bildirib.\nO vurğulayıb ki, bu ilin sonuna — gələn ilin əvvəlinə bazarda neftin qiyməti 50 dollar/barel təşkil edəcək.\nDoha görüşü, Vahid Ələkbərov, "Lukoyl", qiymət, neft


Təyyarələr bu ölkəyə pul daşıyır – 720% İNFLYASİYA\nTəyyarələr bu ölkəyə pul daşıyır – 720% İNFLYASİYA\nSon aylar Venesuelada baş verən kəskin inflyasiya və milli valutanın sürətlə dəyərdən düşməsi ölkədə pul qıtlığı yaradıb. Nəticədə xaricdən ölkəyə təyyarələrlə pul daşınır.\nFins.az-ın “The Wall Street Journal” nəşrinə istinadən yaydığı məlumata görə, son bir neçə ayda ölkəyə milli valyuta – bolivarla yüklənmiş 30 təyyarə gəlib. Venesuala prezidenti Nikolas Maduro 2015-ci ilin yayından indiyədək azı 5 milyardlıq banknotun hazırlanması barədə sifariş verib. Əlavə daha 10 milyard banknotun çapı üçün isə danışıqlar aparılır.\nPul salfet kağından da ucuzdur\nVenesuala Mərkəzi Bankının məlumatına görə, son 1 ildə dövriyyədəki əskinasların sayı 1,5 dəfə artaraq 12 milyard bolivarı keçib. İndi isə ölkə iqtisadiyyatını yüksək inflyasiyadan qorumaq üçün əlavə banknotlara ehtiyac yaranıb və son nəticədə ölkədəki nağd pul kütləsinin həcmi daha 2 dəfə artacaq. Özü də 2, 5, 10 və 20 sbolivarlıq pulların çapı həmin pulların özündən baha başa gəldiyinə görə, yeni pullar 50 və 100-lük nominalda sifariş edib. Yeri gəlmişkən, öl ölkədə pul o qədər ucuzlaşıb ki, 2 bolivarlıq əskinaslar salfet kağızından da ucuzdur.\nPulu xaricdə çap etdirir\nƏn pisi də odur ki, Venesuela lazım olan pulu özü çap edə bilmir. Çünki ölkədə banknot hazırlamaq üçün lazımi kağız və metal yoxdur. Buna görə də, hökumət pulu xaricdə, istənilən qiymətə sifariş verməyə məcburdur. Hazırda bu məsələ ilə bağlı Böyük Britaniya, Almaniya, Kanada, ABŞ, Fransa və İsveçrə şirkətləri ilə əməkdaşlıq edilir. Çünki, 10 milyardlıq sifarişi yerinə yetirmək üçün bir şirkətin imkanları kifayət etmir və bu baxımdan Venesuelanın düşdüyü vəziyyət bir sıra liderlərin diqqətini cəlb edib.\n720% inflyasiya olacaq\nİqtisadçılar hesab edirlər ki, belə vəziyyətdə dövriyyəyə yeni pulların buraxılması Venesuelada böhranı daha da dərinləşdirə və inflyasiyanı sürətləndirə bilər. Beynəlxalq Valyuta Fondunun qiymətləndirməsinə görə, bu il ölkədə qiymət artımı 720%-ə çatacaq və dünyada ən yüksək göstərici olacaq.\nYeri gəlmişkən, 2015-ci ilin ilk 9 ayında ölkədə inflyasiya 141% olub. 4-cü rübdə isə qiymətlər daha 68% qalxıb.\nDolları «imperialistlər» bahalaşdırıb\nBelə vəziyyətdə ölkədə xarici valyuta- xüsusilə dollar sürətlə bahalaşır. Bu həftə Venesuelanın «qara bazarı»nda ABŞ dollarının məzənnəsi ilk dəfə 1000 bolivarı keçib. Hakimiyyət bəyan edir ki, yüksək inflyasiya ölkədə sabitliyi pozmaq qərb imperialistlərinin fəaliyyətinin nəticəsidir.\nGəlirlərinin 96%-i neftdəndir\nXatırladaq ki, Venesuelanın əsas gəlir mənbəyi neftdir. Ölənin xarici ixracdan qazandığı hər 100 dolların 96 dolları neftin payına düşür. Ölkədə satılan malların 70%-i isə xaricdə istehsal olunanlardır.\nMəqalədə : Təyyarələr bu ölkəyə pul daşıyır – 720% İNFLYASİYA\n28-01-2020 09:49 Cavad Zərif: "Əsrin Müqaviləsi" ölü doğulacaq\n28-01-2020 08:58 Çində koronavirusdan ölənlərin sayı 106 nəfərə çatıb


İcra başçısı dəm qazından ölüb? - Köməkçisi DANIŞDI - modern.az\n28 Fevral 2019, 10:43 | HADİSƏ\nİcra başçısı dəm qazından ölüb? - Köməkçisi DANIŞDI\nNaftalan rayon İcra Hakimiyyətinin başçısı Rövşən İbrahimovun ilkin olaraq ürək tutmasından öldüyü bildirilsə də, Bakı Şəhər Prokurorluğu onun vəfat etməsi faktı ilə bağlı cinayət işi başlandığını açıqlayıb.\nBakı Şəhər Prokurorluğundan Modern.az-a verilən məlumata görə, R.İbrahimovun fevralın 24-də yaşadığı mənzildə vəfat etməsi faktı ilə bağlı Yasamal Rayon Prokurorluğunda Cinayət Məcəlləsinin 314.2-ci (səhlənkarlıq ölümə səbəb olduqda) maddəsi ilə cinayət işi başlanıb. Müvafiq ekspertiza təyin olunub. Ölümün səbəbinin müəyyənləşdirilməsi istiqamətində zəruri istintaq tədbirləri davam etdirilir.\nQeyri-rəsmi məlumatlarda və sosial şəbəkələrdə yayılan xəbərlərdə icra başçısının dəm qazından öldüyü bildirilsə də, bu versiya hələ ki araşdırılır.\nMərhum icra başçısının köməkçisi Yavər Aslanov Modern.az-a növbəti açıqlamasında ekspertizanın rəyini gözlədiklərini bildirib:\n“Biz də rəsmi məlumatlarda deyilənləri bilirik. Nəticələr ekspertizadan sonra bilinəcək. Buna qədər olan söhbətlər isə sadəcə ehtimal və şayiədir”.\nY.Aslanov qeyd edib ki, hazırda Naftalan rayon İcra Hakimiyyəti başçısının səlahiyyətlərini müavin, Şəhər təsrrüfatı şöbəsinin müdiri Arzu Məmmədov icra edir.\nQeyd edək ki, yaşadığı evdə meyiti aşkarlanan R.İbrahimovun ürək tutmasından vəfat etdiyi bildirilirdi.\nR.İbrahimov Azərbaycan Prezidentinin 18 may 2018-ci il tarixli Sərəncamı ilə Naftalan Şəhər İcra Hakimiyətinin başçısı vəzifəsinə təyin edilmişdi. Yeni Azərbaycan Partiyasının üzvü idi. Ailəli idi, 2 övladı var.


100 Qadın: Qadınların sükan arxasında olması təcavüzün qarşısını alırmı? - BBC News Azərbaycanca\nİctimai Münasibətlər müxbiri, WS Languages\nİordaniyada qadın taksi sürücüsü: mühafizəkar müsəlman cəmiyyətində nadir bir hadisə\nDünyada bir çox qadın və qızlar ictimai yerlərdə təcavüzə uğrayıblar və ya bu təcrübəni yaşayacaqlar.\nProblemi həll etmək üçün dünya üzrə müxtəlif üsullar tətbiq olunub: qatarlarda ayrı vaqonlar, qadın sərnişinlər üçün "çəhrayı taksilər", ictimai nəqliyyat şəbəkələrində baş verən bənzəri hadisələr haqqında məlumat vermək üçün kabinələr və fərqli maarifləndirmə kampaniyaları.\nBakıda yalnız qadınlara xidmət göstərən taksi\nBəs sükan arxasındakı qadınlar bu işdə necə kömək ola bilərlər?\n100 Qadın layihəsi çərçivəsində avtobus, qatar, metro və taksilərin qadın sürücüləri, ictimai fəallar və siyasət mütəxəssislərinə bu sual ilə müraciət etdik.\nŞəklin mənbəyi, PATRICK KOVARIK/AFP/Getty Images\nDünyadakı qatar maşinistlərinin əksəriyyəti kişilərdir\n'Ətrafımdakı digər qadınların mənim köməyimə ehtiyacı olmamalıdır'\nHannah Merrin, 32 yaş, on ildir ki, qatar maşinisti və müəllimi işləyir. O, İngiltərədə yeni Crossrail xəttinin sahibi Honkonqun nəhəng dəmiryolu şirkəti MTR üçün çalışır. Crossrail maşinistlərinin 13%-i qadınlardır. Bu rəqəm, sənaye üzrə ikiqat artıq göstərici deməkdir.\nDəmiryol sənayesini atam sayəsində seçmişəm, o da burada işləyib. Mən işə başladıqda 80 maşinistdən yalnız ikisi qadın idi. Bu qorxunc idi.\nOnların əksəriyyəti ilə problemim yox idi. Sanki qayğıma qalan çoxlu əmilərlə işləyirdim. Amma aralarında bir neçəsi qadınlarla işləməyi bəyənmirdi.\nÖzüm də menecerimizin təhqirlərinə tuş gəlmişəm. O, açıq-aydın buranın qız üçün iş yeri olmadığını mənə demişdi. Üstəlik inkişafımın qarşısını almaq niyyətini də gizlətməmişdi.\nQadın sərnişinlərin qatardan təcavüz qurbanı şəkilində düşdüklərinin dəfələrlə şahidi oluram. Platformada onların qayğısına qalacaq birini görməyincə qatarı hərəkət etdirmirəm.\nHindistan Dəmir Yolları qadın sürücüləri işə götürür\nBəzən içkili və ya gec saatlarda təkbaşına səyahət edən qadınlar olur. Bilirəm ki, kişilər üçün bu ən asan fürsət olur adətən.\nOna görə də çalışıram ki, gözümü həmin qadınlardan ayırmayım. Qatarlarda belə hallarda nə etmək lazım gəldiyini göstərən heç bir rəsmi sənəd yoxdur. Sadəcə özümü o qadınların yerinə qoyuram və ona uyğun davranıram.\nSükan arxasında qadının varlığı qadın sərnişinlərə nə dərəcədə kömək olur bilmirəm... Amma inanıram ki, təcavüzlə mübarizə aparmağın yeganə yolu bunu edən kişilərə qarşı çıxmaqdır... Ətrafımdakı digər qadınların mənim köməyimə ehtiyacı olmamalıdır.\nDaha yaxşı sürücülər\nDoris Muthoni Vanjira, 38 yaş, Nayrobi - Keniyada "matatu" və ya mini-avtobus bələdçisidir. Onun sərnişinlərin biletlərini yoxlayarkən qucağında uşaqla şəkili, bu yaxınlarda internetdə geniş yayılmışdı. Şirkət bu hərəkətinə görə onu bir həftəlik işdən uzaqlaşdırır və böyük ictimai qınağa səbəb olur.\nƏgər xaç atanız, kişi qohumunuz və ya tanışınız yoxdursa, qadın kimi nəqliyyata minmək çox çətindir. Özlərinə yer tapmaq üçün qadınlar üç dəfə daha artıq əziyyət çəkməlidirlər.\nŞəklin mənbəyi, TONY KARUMBA/AFP/GETTY IMAGES\nBu bəzəkli mikroavtobuslar Nayrobidə əsas nəqliyyat vasitələrindən biridir\nBələdçi işinə müraciət edən qadınlardan bəzi avtobus sahibləri [işə və ya maaşa olan ehtiyacı ucbatından] istifadə edirlər. Matatudakı qadın sərnişin və sürücülər də əziyyət çəkirlər: onlara təcavüz olunur və bir çoxu bizim "fahişə" olduğumuzu düşünür.\nBəzi qadın bələdçilərlə kişi sərnişinlər çox pis davranırlar. Pulu ödəmədikləri üçün onlara nə isə dedikdə həm təhqir olunur, həm də fiziki təcavüzə məruz qalırıq.\nBununla belə, mənə elə gəlir ki, insanlar bizi bu cür işlərin başında görməlidirlər. Bu yolla peşə seçimində cinsi ayrıseçkilik aradan qalxar və digər qadınlar üçün ümid yeri olar.\nMatatu sənayesində apardığımız bu mübarizə, digər qadınları da ürəkləndirir və sözün düzü, qadınlar kişilərdən qat-qat yaxşı sürücülərdir.\nOla bilsin ki, maşını aşağı sürətlə idarə edirik, amma mənzilə çatırıq və bir çox qadın sərnişinlər bizimlə səyahət etməyi xoşlayırlar. Çünki biz, onların avtobusa minməyi və ya düşməyini asanlaşdırırıq və onlarla çox yaxşı davranırıq.\nŞəklin mənbəyi, DORIS MUTHONI\nDoris Muthoni uniformasında (solda) və uşağını işə gətirdiyi foto\nTəcavüzə uğrayan qadın gördükdə onu müdafiə etməyə çalışıram. Heç kimin buna haqqı yoxdur. Ürəyindən necə geyinmək keçirsə, elə də geyinməlisən və bu, qadınların haqqıdır.\nBizi müdafiə etmək üçün həmkarlar ittifaqına, peşə təhlükəsizliyinə ehtiyacımız var. Özünümüdafiə üçün bizə təlimlər keçilməlidir, bizim üçün mübarizə aparan hüquqşünaslar olmalıdır. Özümüzü təhlükəsiz hiss etməliyik və bizə hörmət olunmalıdır.\nPakistanda yalnız qadınlar üçün nzərdə tutulmuş taksi xidməti\nRahat yer və anlayış\nShe Drives Us (Sürücümüz Qadındır) Çilidə yenicə istifadəyə verilən tətbiqetmə proqramıdır. Məqsəd gender əsaslı nəqliyyat yaratmaqdır. Şirkətə "Qadınlar üçün Uber" adı verilib və onun 2500 qeydiyyatdan keçmiş üzvü və təxminən 900 sürücüsü var.\n"Bu proqram qadın sərnişinlərə qadın sürücülər ilə səyahət etmək imkanı verir və onların hər ikisinin təhlükəsizliyini təmin edir," She Drives Us ilə işləyən 30 yaşlı sürücü Macarena Oyarce deyir.\n"Qadınlar özlərini rahat hiss edirlər və sükan arxasındakı şəxs onlara qarşı anlayışla davranır."\n"Təcavüz xəbərləri bizi alternativ biznes modeli qurmağa sövq etdi və nəticədə belə bir sistem yaratdıq," xidmətin üç qadın təsisçisindən biri Esteban Torres deyir.\n"Əgər statistikaya nəzər salsanız, dünyanın başqa yerlərində olduğu kimi Çilidə də vəziyyətin ürəkaçan olmadığını görə bilərsiniz."\nŞəklin mənbəyi, MACARENA OYARCE\nMacarena Oyarce She Drives Us xidmətində işləyən 900 qadın sürücüdən biridir\n"Bunun faydası isə ikiqatdır: qadınlar təhlükəsiz səyahət üçün bizi seçə bildikləri kimi, tam ştat işləyə bilməyən qadınlar da sürücü qismində fəaliyyət göstərə bilərlər."\nSürücülər də bundan məmnundurlar.\n"Əlbəttə ki, sükan arxasındakı qadınların cinsi təcavüzə qarşı mübarizəsi üçün əla çıxış yoludur," 34 yaşlı sürücü Carmen Gloria Urrutia deyir.\n"Statistik göstəricilərə əsasən, qadınlar daha yaxşı sürücü olurlar və daha az qəza törədirlər. Üstəgəl statistika göstərir ki, qadının qadına cinsi təcavüzü çox aşağı səviyyədədir," Torres deyir.\n"Mənim də qızım var və əgər o, tək harasa getmək istəsə, qadın sürücü ilə səyahətinə üstünlük verərəm."\nİzdihamlı ictimai nəqliyyat: təcavüz üçün uyğun mühit\n'Bir də fikirləş, təcavüz olduğundan əminsən?'\nTamara De Anda meksikalı jurnalist və bloqçudur. O, özünü təhqir edən taksi sürücüsünü polisə şikayət etməsi ilə tanınır. Sürücü cərimə ödəməli olmuşdu. Bu, Meksika şəhərində nadir hal sayılır. O həm də gender bərabərliyi uğrunda mübarizənin siması kimi məşhurdur.\nBiz sükan arxasında daha çox qadın görməliyik, əlbəttə ki. Amma bu nəqliyyat siyasətində də əks olunmalıdır.\nÇünki kişilər belə təcrübələr yaşamırlar və onlar üçün məsələ o qədər mücərrəddir ki, bəzən heç anlamaq istəmirlər.\nBuna görə də inkişaf görmək üçün qərarverici məqamlarda qadınların olması vacibdir.\nŞəklin mənbəyi, Andrew Burton / GETTY IMAGES\nSadəcə sürücülər deyil: bizim həmçinin daha çox qadın bələdçiyə ehtiyacımız var, qadın fəal Tamara De Anda deyir\nNəqliyyat şəbəkəsində rəhbərə ən yaxın sima sürücü və ya bələdçi olur. Və bu işləri icra edən çox az qadın var.\nÇox güman ki, buna səbəb işəgötürənlərin kişi olmasıdır və qadın sürücülərə qarşı mənfi rəy böyükdür. Burada mənfi rəy o qədər yüksəkdir ki, məsələn deyək, taksi sifariş edən şəxs sürücünün qadın olduğunu görsə, onu rədd edə bilər.\nMeksikada stansiya bələdçiləri və polislərinin böyük əksəriyyəti kişilərdir və təcavüz məqsədli müraciətləri ört-basdır edirlər.\nOnlara yaxınlaşanda bir çoxu deyir ki, "bir də fikirləş, təcavüz olduğundan əminsən?"\nBu, adamı ruhdan salır.\nMexiko şəhəri ictimai nəqliyyatındakı bu kampaniya geniş müzakirələrə səbəb olub. "Penis oturacaq"la Mexikonun ictimai nəqliyyatında qadınların üzləşdiyi cinsi zorakılıq əks olunur\nTəkcə sürücü deyil\nSade Agboola, 35 yaş, bu yaxınlarda Londonun cənubunda fəaliyyətə başlayacaq yalnız qadın sürücüləri işə götürən Annisa Cars adlı özəl şirkətin əsasını qoyub.\nBiz qərara aldıq ki, işə yalnız qadın sürücülər götürək. Bu isə məsələnin həlli yox, baş verənlərə münasibətdir. Yəni, həll etməli olduğumuz problemə müraciət.\nBiz kişilərə qarşı ayrıseçkilik salmaq istəmirik, nə də bizə müraciət edən kişilərin günahkar olduğunu demirik.\nAmma problemə müraciət etmək məcburiyyətindəyik. Bir uşaq anası olaraq mən özüm taksilərdən çox istifadə etdiyimə göə sürücü ilə təkbaşına özümü narahat və gərgin hiss edirəm.\nŞəklin mənbəyi, Sade Agboola\nSade Agboola özünün şəxsi avtomobil kirayəsi şirkəti üçün qadın sürücüləri işə götürür\nYalnız qadın sürücülərdən ibarət taksi xidməti qadınların gücünə güc qatmağın bir yoludur. Bəziləri evlərini tərk edəndə artıq narahatlıq keçirirlər.\nÖlçüsündən asılı olmayaraq, təcavüzlərin nəticəsi eyni olur: normal həyata qayıtmağın bir yolunu tapmalısan.\nZənnimcə, təcavüzə məruz qalan qadınlar kifayət qədər dəstək görümürlər. Son dərəcə travmatik bir təcrübə yaşayan qadınlara əvvəlki inamın qayıtması üçün kömək etmək məcburiyyətindəyik.\nBizim sürücülərimiz təkcə sürücü deyil, həm də qadınların özünü təhlükəsiz hiss etməsi üçün bir növ keşikçidir. Heç kəs özünü narahat hiss etməməlidir.\nŞəklin mənbəyi, Sean Gallup / GETTY IMAGES\nBəzi qadınlar üçün taksidə kişi sürücü ilə tək olmaq narahatedici ola bilər\n"Cinsi ayrıseçkiliyin başqa bir forması"\nHolly Kearl amerikalı fəal və Stop Street Harassment (Küçə Təcavüzünə Son) adlı qeyri-kommersiya təşkilatının qurucusudur. O həm də Stop Street Harassment: Making Public Places Safe and Welcoming for Women (Küçə Təcavüzünə Son: İctimai Yerləri Qadınlar üçün Daha Təhlükəsiz və Rahat Etmək) adlı kitabın müəllifidir və 2012-ci ildə keçirilən Beynəlxalq Anti-Küçə Təcavüzü Həftəsinin təşkilində iştirak edib.\nSöhbət ictimai nəqliyyatdan gedirsə, adətən basırıq olan bu mühitdə hərəkətə keçmək çox rahatdır: onlara elə gəlir ki, sıxlıqda kimin nə etdiyini heç kim başa düşməyəcək.\nBu zaman sürücünün kişi və ya qadın olması rol oynamır.\nŞəklin mənbəyi, HOLLY KEARL\n"İnanıram ki, sürücü qadın olanda qadınlar özlərini daha rahat hiss edirlər, amma bu tədbirlər cinsi ayrıseçkiliyin başqa bir formasıdır və qadınların çiyinlərindəki yükü bir az da ağırlaşdırır: təhlükəsiz qalmaq üçün daha çox səy göstərmək", Holly Kearl deyir\nİnanıram ki, sürücü qadın olanda qadınlar özlərini daha rahat hiss edirlər, amma bu tədbirlər cinsi ayrıseçkiliyin başqa bir formasıdır və qadınların çiyinlərindəki yükü bir az da ağırlaşdırır: təhlükəsiz qalmaq üçün daha çox səy göstərmək.\nBu, qadınlara "başqa" statusu verir və alternativ variant yaradır.\nMən, taksi və nəqliyyat şirkətlərinin sürücülərini təcavüzçü olmaqdan çəkindirmək üçün nə isə etdiyini görməyə üstünlük verirəm. Daha çox qadın sürücü ilə rastlaşmaq da ayrıca müsbət təsir yaradır.\nMəktəblərdə tədrisi artırmaq, maarifləndirmə kampaniyalarını çoxaltmaq və icmalarda təlim proqramları təşkil etmək lazımdır ki, təcavüz qurbanları və şahidlər necə davranmaq gərəkdiyini bilsinlər.\nTəcavüzün kökündə dayananan səbəblərə köklənmək üçün daha çox təşəbbüslərə ehtiyac var.\nŞəklin mənbəyi, ROMEO GACAD/AFP/GETTY IMAGES\nBir çox ölkələrdə yalnız qadınlar üçün vaqonlar fəaliyyət göstərir - Cakarta, İndoneziya\nÇox da faydalı saymıram\nHanne Bingle, 58 yaş, 2001-ci ildən London Metrosunda maşinist işləyir. Danimarkada doğulan Bingle, hər zaman London Nəqliyyatında qadınların cinsi bərabərliyi uğrunda mübarizə aparb və xidmətlərinə görə 2009-cu ildə Fəxri Ad qazanıb.\nİlk dəfə metro maşinisti üçün təlimlərə başlayanda, bəzi kişi maşinistlər arasında laqeydlik hakim idi. Təbii ki, vaxt keçdikcə hər şey dəyişməyə başladı.\nBir-birimizi tanıdıqca komanda olduğumuzu hiss edirdik. Əvvəllər Victoria Xəttində işləyirdim və xəttimiz ən çox qadın maşinistə malik xətt idi.\nO vaxtdan bəri davamlı artım olub. Qeyri-ənənəvi rollarda qadınları görmək ürəkaçandır. Bütün işlərin öhdəsindən gələ bildiyimizi görürük. Qadınlar üçün çox yaxşı karyera seçimidir.\nŞəklin mənbəyi, Rob Taggart/CENTRAL PRESS/GETTY IMAGES\nAnn Dodds 1978-ci ildə London Metrosunun ilk qadın maşinisti olub\nQatarı idarə edən şəxsin qadın olmasına qəribə yanaşan insanlar əlbəttə ki az deyil. İşimin başındayamsa, heç kimin mənə nə isə deməyə haqqı yoxdur.\nQadınlara kömək etməyə gəlincə isə əlimdən gələn çox şey yoxdur, çünki qatarı idarə edirəm. Özümü çox da faydalı saymıram bu mənada.\nAmma insanlar bizə fövqəladə sistem vasitəsilə müraciət edə bilərlər, bu zaman onların köməyinə ya özümüz, ya da başqa işçilər çatır.\nBir dəfə hətta, cinayətkarın məhkəməyə aparılması ilə nəticələnən hadisə də baş verib. Günorta vaxtı idi və mənə kömək edən sərnişinlərlə birgə onun stansiyada polis tərəfindən həbsinə nail olmuşduq.\nQadınların siyasi iştirakına ehtiyac var\nLaura Capobianco BMT Qadınlarının İctimai Yerlərdə Təhlükəsizliyi üzrə Qlobal Müşavirdir.\nİctimai nəqliyyatın cinsi təcavüz və qadın və qızlara qarşı şiddətdən azad olması, "təkcə qadınların problemi" kimi qiymətləndirilməməlidir. Və bir tədbirin müzakirəsi ilə azalacağından da söhbət gedə bilməz.\nTəhlükəsiz və davamlı nəqliyyat üçün qadınların siyasi iştirakına ehtiyac var. İctimai nəqliyyatda həll yolları haqqında qadınların düşüncəsi nəzərə alınmalıdır: gender və qadınlara qarşı şiddət mövzularında adətən ictimai nəqliyyatın planlaması və təşkili kişilər tərəfindən həyata keçirilir.\nŞəklin mənbəyi, NICOLAS ASFOURI/AFP/Getty Images\nBMT-nin təhlükəsiz nəqliyyat proqramı qadın və kişilərin təlimini də nəzərdə tutur\nBunun üçün qadınların iqtisadi baxımdan güclənməsi də lazımdır. Cinsi təcavüz qorxusundan qadınlar müəyyən ictimai yerlər və ya yollardan qaçırlar və bu da qadınların işə və ya dərsə getmək üçün sərbəst hərəkətliliyini məhdudlaşdıra bilər.\nBMT Qadınlarının bu mövzu ilə bağlı proqramlarının bəzilərinə qadın və qızlara qarşı seksual təcavüz, onun necə qarşısının alınması və necə cavab vermək lazım olduğu barədə kişi və qadın sürücülərə (taksi, avtobus, qatar) təlimlər daxildir.\nMüəyyən ölkələrdə, təhlükəsiz nəqliyyatı təmin etmək naminə müvəqqəti və ya "fövqəladə" tədbir kimi qadınların təhlükəsizliyi və hərəkətliliyini təmin edəcək yalnız qadınlar üçün və ya qadın sürücülərin idarə etdiyi nəqliyyat da işə yaraya bilər.\nBelarusda seçki sonrası: Lukaşenkonun əsas rəqibi Svetlana Tixanovskaya Litvaya gedib\nCeyhun Bayramov: "Azərbaycan-Türkiyə arasında əlaqələr hər sahədə dinamik inkişaf edir"


Molla Pənah Vaqifin yubileyinə həsr olunan ədəbi-bədii gecə keçirilib. » İçxəbərlər.info - Xəbərin doğru ünvanl !\nYayım tarixi :1-12-2017, 22:57\nBakı Dövlət Sosial- İqtisadi Kollecində Molla Pənah Vaqifin 300 illik yubileyinə həsr olunan "Həqiqət və gözəllik aşiqi” mövzusunda musiqili ədəbi-bədii gecə keçirilib.\nPrezident İlham Əliyevin "Böyük Azərbaycan şairi Molla Pənah Vaqifin 300 illik yubileyinin keçirilməsi haqqında” sərəncamına müvafiq olaraq təşkil olunan tədbirdə unudulmaz şairin həyat yolundan söz açılıb.\nSonra şairin yaradıcılığının bütün istiqamətləri geniş təhlil edilməklə yanaşı, onun klassik və aşıq şeiri üslubunda yazdığı qəzəl, müxəmməs və başqa qoşmaları tələbələrin ifasında təqdim olunub. Şairin sözlərinə yazılmış nəğmələr gecəyə yeni bir rəng qatıb, Səməd Vurğunun "Vaqif” pyesindən göstərilən bir səhnə isə iştirakçılar tərəfindən rəğbətlə qarşılanıb. Gecədə həmçinin Azərbaycan Milli Konservatoriyası nəzdində Musiqi Kollecinin tələbələri Bakı Dövlət Sosial İqtisadi Kollecinin tələbələri ilə birlikdə M.P.Vaqif lirikasının ürəklərə yol tapan sehrini musiqinin dili ilə böyük şövqlə ifa ediblər.


Plastik butulkalar uşaqlarda xəstəlik yaradır » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 17-03-2013, 08:00\nplastik butulkalar vasitəsilə qidalandırılması onların həyatına ciddi təhlükə yaradır. Bu qabların tərkibində zərərli kimyəvi maddələr var və onlardan çoxlu istifadə zamanı həmin maddələr insan orqanizmində ölümcül\nxəstəliklərin yaranmasına səbəb ola bilər. Mütəxəssislər müəyyənləşdiriblər ki, bu, sonradan insanda süd vəzinin xərçəngi, ürək çatışmazlığı, şəkərli diabet və qaraciyər xəstəlikləri yaradır. Yeri gəlmişkən qeyd edək ki, artıq bəzi alimlər plastik qab-qacaqdan istifadəni qadağan etmək barədə çağırışlar edirlər. Çağırışına ilk reaksiya Danimarkadan gəlib. Bu ölkə plastik qab-qacaqdan istifadəni qanunla qadağan edib.


Ana səhifə » Müsahibə » Heydər Əliyev yolu Azərbaycanı daha böyük zirvələrə aparacaq\n- Mübariz müəllim, dekabrın 12-si Azərbaycan xalqının Ümummilli Lideri Heydər Əliyevin anım günüdür. Ulu Öndər Heydər Əliyevin Azərbaycan xalqı qarşısında xidmətləri misilsizdir. Ulu Öndərlə bağlı xatirələrinizi bizimlə bölüşməyinizi istərdik...\n- Ulu Öndər Heydər Əliyevin anım günü xalqımız tərəfindən böyük ehtiramla yad edilir. Bütün dünya azərbaycanlıları harada yaşamasından asılı olmayaraq Heydər Əliyevin xatirəsinə ehtiram göstərir. Ümummilli Liderimiz Heydər Əliyev xalqımız üçün böyük bir siyasi irs, dövlətçilik məktəbi, dövlətçilik yolu qoyub. Prezidentimiz cənab İlham Əliyevin qeyd etdiyi kimi, Azərbaycan xalqının yeganə yolu Heydər Əliyev yoludur. Heydər Əliyev elə böyük şəxsiyyətdir ki, Onun xalqımız üçün gördüyü misilsiz işləri saymaqla bitirmək mümkün deyil. Bu fəaliyyət yeni nəslə mütləq çatdırılmalıdır. Gənc nəsil Ulu Öndərimiz haqqında məlumatları kitablardan oxuyur, televiziyalardan izləyir və s. Amma elə nəsil var ki, Onunla bir dövrdə yaşayıb, işləyib, fəaliyyətinin nəticələrini öz həyatında hiss edib. Yeni Azərbaycan Partiyasının funksioneri kimi mən Ulu Öndər Heydər Əliyevlə tədbirlərdə iştirak etmişəm, görüşmüşəm, Onun dəyərli tövsiyələrini dinləmişəm.\nUlu Öndər bizim xatirəmizdə əbədi yaşayır. Elə xatirələr var ki, heç zaman yaddan çıxmaz. Mən Heydər Əliyevi ilk dəfə canlı olaraq tələbəlik illərində - 1973-1978-ci illərdə Bakı Dövlət Universitetinin tarix fakültəsində təhsil alarkən görmüşəm. O vaxtlar yeni il ərəfəsində axşam saat 7-8 radələrində Bakının mərkəzində yerləşən “Azərbaycan” kinoteatrının yanında tələbə yoldaşlarımızla gəzirdik. Kinoteatrla üzbəüz ərzaq dükanı var idi. O vaxt belə dükanlara “qostranom” deyirdilər. İlk dəfə Heydər Əliyevi orda gördüm. O vaxt Heydər Əliyev Azərbaycan KP MK-nın birinci katibi, SSRİ Kommunist Partiyasının Siyasi Bürosunun üzvlüyünə namizəd idi. Biz tarix fakültəsinin tələbəsi olaraq bu vəzifənin nə qədər böyük olduğunu bilirdik. Biz Heydər Əliyevin çox yaxınında dayanmışdıq. O, ətrafındakı insanlarla söhbət etdi, o cümlədən bizə də suallar verdi, təhsilimizlə maraqlandı. Bu xoş hadisəni hər zaman xatırlayıram.\nDaha sonra müstəqillik illərində Ulu Öndər hakimiyyətə qayıtdıqdan sonra siyasi proseslərdə iştirak və YAP-da vəzifə daşımağım Onunla görüşmək, birgə tədbirlərdə iştirak etmək, tövsiyə və tapşırıqlarını dinləmək imkanı yaratdı. Kim ki Heydər Əliyevlə işləyib, hesab edirəm ki, bu, onun üçün ən unudulmaz xatirələrdir.\nHesab edirəm ki, Heydər Əliyev Azərbaycan xalqının yetişdirdiyi ən böyük tarixi şəxsiyyətlərdən biridir. Heydər Əliyev dövlət başçısı olması ilə bərabər çox həssas, insanlara qarşı çox diqqətcil idi. Heydər Əliyevdə əsl lider xüsusiyyətləri və keyfiyyətləri vardı. Bir sözlə, Ulu Öndər Heydər Əliyev bizim yaddaşımızda silinməz izlər qoyub. Bu gün yeni nəsil Heydər Əliyevin nəhəng fəaliyyətini, Onun zəngin irsini dərindən öyrənərək mənimsəməkdədir.\n- Əlbəttə ki, Ulu Öndər Heydər Əliyevin hələ sovetlər dönəmində hakimiyyətə gəlməsi Azərbaycanın həyatında dönüş nöqtəsi idi. Bilirsiniz ki, Ulu Öndər hakimiyyətə gələnə qədər Azərbaycan keçmiş ittifaq miqyasında geridə qalan respublikalardan biri idi, aqrar respublika hesab olunurdu. Amma 1969-cu ildən sonra Heydər Əliyevin misilsiz xidmətləri nəticəsində Azərbaycan müttəfiq respublikalar arasında öncül yerə yüksəldi. Tarixdə şəxsiyyətin rolunu heç kim inkar edə bilməz. Və Heydər Əliyev fəaliyyəti ilə bu fikri bir daha təsdiqlədi. O, misilsiz xidmətləri sayəsində 1969-1982-ci illərdə Azərbaycanı haradan haraya gətirdi. Aqrar respublika olan Azərbaycan sənaye-aqrar respublikasına çevrildi. Bu illər ərzində respublikamızda xeyli sayda böyük sənaye müəssisələri yaradıldı, kənd təsərrüfatında yüksək inkişaf baş verdi, çoxlu sayda ali məktəblər açıldı. Eləcə də yeni, savadlı, intellektual ziyalı nəsli formalaşdı, elm, yaradıcı insanların dünya miqyasında tanınması, yüksək dövlət mükafatları ilə təltif olunmaları istiqamətində tədbirlər görüldü.\nYeri gəlmişkən qeyd edim ki, biz bu gün böyük mütəfəkkir şairimiz İmadəddin Nəsiminin 650 illiyini böyük təntənə ilə qeyd edirik. Amma Heydər Əliyev hələ sovetlər dövründə Nəsiminin 600 illiyinin UNESKO səviyyəsində qeyd edilməsinə nail olmuşdu. Bu hadisə tarixi şəxsiyyətlərimizə sahib çıxmaq deməkdir. Yəni Ulu Öndərimiz bütün fəaliyyəti ilə xalqımızın gələcəyi üçün böyük fədakarlıqlar göstərib.\nUlu Öndər birinci hakimiyyəti dövründə Azərbaycanın müstəqilliyinin iqtisadi, ideoloji və kadr bazasını formalaşdırdı. O dövrdə özünü təmin etmək imkanı olan respublikalardan biri Azərbaycan idi. Eləcə də gənclər keçmiş ittifaq miqyasında nüfuzlu ali məktəblərdə təhsil almağa göndərilirdilər. 1978-ci ilin Konstitusiyasında Azərbaycan dili dövlət dili kimi təsbit olundu. Həmçinin ziyalılar, yaradıcı insanlar milli ruhda əsərlər yazmağa başladılar. Bütün bunlar özünəqayıdışın nümunələri idi. Bir sözlə, Ulu Öndərin bu fədakarlığı nəticə verdi və həmin baza əsasında Azərbaycan sonradan müstəqilliyə qovuşdu.\nHeydər Əliyev hakimiyyətə qayıdışı ilə müstəqil Azərbaycanı dağılmaqdan, ölkəmizi iflasdan, iqtisadi tənəzzüldən, xaosdan, özbaşınalıqdan xilas edərək inkişaf yoluna qədəm qoymaq üçün zəmin yaratdı. Ümummilli Lider Heydər Əliyev siyasi hakimiyyətə qayıdana qədər Azərbaycanda total böhran vəziyyəti hökm sürürdü. Cəmiyyətin bütün sahələrində Azərbaycan xalqının maraqlarına uyğun olmayan vəziyyət mövcud idi. Onun hakimiyyətə gəlişindən sonra qısa zaman kəsiyində həyata keçirdiyi siyasət nəticəsində ölkəmiz müstəqilliyinin dönməzliyini təmin etdi, eyni zamanda, regionda öz mövqelərini möhkəmləndirdi, sosial, mənəvi, iqtisadi, psixoloji sahələrdə Azərbaycan xalqının maraqlarına uyğun siyasət həyata keçirdi.\nHeydər Əliyev müstəqil dövlətimizin təməl prinsiplərini yaradıb. Bu gün Azərbaycan həmin prinsiplər əsasında inkişaf edir. Bu təməl prinsipləri müasir çağırışlara uyğun olaraq müəyyən yeniliklərə məruz qalsa da, onun nüvəsi dəyişməzdir.\n- Mübariz müəllim, Ulu Öndərin xalqımız qarşısındakı ən böyük xidmətlərindən biri də möhkəm təməllər üzərində qurulan bu dövlətin inkişaf siyasətinin davam etdirilməsi ilə bağlı siyasi varis yetişdirmək oldu. Bu gün Heydər Əliyev siyasi kursunun həyata keçirilməsi haqqında nə deyə bilərsiniz?\n- Azərbaycanın dövlət idarəçiliyində siyasi varislik anlayışı var. Siyasi varislik prinsipi Yeni Azərbaycan Partiyasının proqramında da öz əksini tapır. Bu prinsip fiziki cəhətdən şəxslərin hakimiyyətdə bir-birini əvəz etməsi demək deyil. Burada söhbət dövlətin söykəndiyi təməl prinsiplərinin davam etməsindən gedir. Ona görə də hər bir cəmiyyətdə varislik prinsipi olmalıdır. Bu prinsip pozularsa, təbəddülatlar baş verə bilər.\nBu gün Azərbaycan nəinki regionun lider dövlətidir, eyni zamanda, dünyada böyük nüfuza sahibdir. Azərbaycanın dinamik inkişafı bütün sahələri əhatə edir, əhalinin rifahı davamlı olaraq yüksəlir, Azərbaycan gücünü, qüdrətini daha da artırır. Ölkəmizin həyata keçirdiyi qlobal layihələr beynəlxalq miqyasda Azərbaycanın mövqelərini gücləndirir. Bu amillər Ermənistan-Azərbaycan Dağlıq Qarabağ münaqişəsinin ədalətli həllinə də dəstək verməkdədir.


Təqaüdçülər ölkəsi- San Marino - FOTO - İki sahil\n23 fevral 2021 10:37\nTəqaüdçülər ölkəsi- San Marino - FOTO\n“İki sahil” xəbər verir ki, tarixi çox qədimlərə gedən bu kiçik ölkə çoxəsrlik quruluşu ilə qonaqları valeh edir. Əhalisinə görə Avropanın ən kiçik ölkələrindən biri olan bu ölkədə yaşayanların əksəriyyəti təqaüdçüdür. Tez-tez futboldakı uğursuz nəticələri ilə gündəmə gələn bu kiçik ölkə haqqında bilinənlər əslində o qədər də çox deyil.\nMəhsuldarlığın çox aşağı olduğu ölkədə bu vəziyyətin yaxın gələcəkdə ciddi problemlərə səbəb olacağından böyük narahatlıq var. Əhali nisbətinə görə dünyanın ən çox təqaüdçüsü olan San Marinoda gələcəkdə sığorta sistemində də böyük problemlərin olacağı proqnozlaşdırılır. Nəzərə alsaq ki, burada orta insan ömrü böyük olduğundan bu çox normaldır.


Ermənistanda siyasi burulğan davam edir | TRT Azerbaycan\nErmənistanda siyasi ...\nErmənistanda siyasi burulğan davam edir\nTürk İslam Araşdırmaları Mərkəzi başqanı, Xəzər Universitetinin müəllimi Dr. Telman Nüsrətoğlunun "Ermənistanda siyasi burulğan davam edir" başlıqlı analitik yazısı.\nMüxalifət cəbhəsinin seçkiyə Baş nazirin istefasını istəyərək getmək tələblərinə cavab, yenə özünə məxsus interpritasiya ilə Armavir vilayətinin Araqats kəndində seçicilərlə görüşən Nikol Paşinyandan gəldi. O, hakimiyyətdən getmək üçün yox, növbədənkənar seçkilərin qanunvericiliyə uyğun keçirilə bilməsi naminə aprel ayında istefa verəcəyini, lakin Baş nazirin səlahiyyətlərini də icra etməyə davam edəcəyini bəyan etdi. Aydındır ki, Ermənistan kimi sözdə müstəqil və stabilliyin kövrək olduğu, siyasi institutlar və anlayışların tam təşəkkül etmədiyi, dövlətçilik və qanunların aliliyi anlayışının oturuşmadığı, xarici müdaxilələrə də açıq olan ölkələrdə iqtidar ricaqlarına sahib olaraq seçkilərə getmək istənilən siyasi qüvvə üçün ayrıca bir üstünlük təmin etməkdə, şiddətlənən hakimiyyət mübarizəsi fonunda kritij önəm qazanmaqdadır. Məhz bu səbəbdən başından bəri Ermənistanın revanşist müxalifəti Paşinyan Qarabağdakı məğlubiyyətin etirafı olan 10 Noyabr sazişinə imza atdığı gündən onun istefasına nail olub sonra yeni seçkilərə getmək istəməkdə, beləcə öz nəzarətlərində bir seçki prosesinin aparılmasını arzulamaqdadır. Ancaq görsənən odur ki “istefa” açıqlamasıyla Baş nazir, ilk günlərdən yetəri qədər narazı kütləni meydanlara toplaya bilməyərək nəyə qadir olduğunu, güc və imkanlarının sərhədlərini nümayiş etdirən müxalifət cəbhəsinin daha bir siyasi arqumentini də əllərindən almaqda, seçki prosesini mümkün olduğu qədər öz üstünlüyü şəraitində aparmağa çalışmaqdadır.\nŞübhəsiz ki, bu ölkədə gedən hakimiyyət mübarizəsini geopolitik amillərin təsirini diqqətə almadan analiz etmək mümkün deyildir. Seçkilər yaxınlaşdıqca daxili siyasi qruplaşmalar və konfiqurasiyanın, erməni kilsəsi başda olmaqla cəmiyyət üzərində təsir rıçaqlarına sahib olan bütün digər quruluş və komitələrin davranış, açıqlama və hər hansı bir mövqe dəyişiminin mərkəzində Rusiya əsas rolu oynamaqla xarici faktor birinci dərəcədə diqqətə alınmalı, bu fəaliyyətlərin bütöv olaraq regiondakı proseslərin gedişinə, Ermənistanın Azərbaycan və Türkiyə ilə münasibətlərinin seyrinə, Rusiyanın regional maraq və hesablarına, Amerika-Rusiya qarşıdurmasına nə şəkildə təsir edəcəyi əsas götürülməlidir. Növbədənkənar seçkilərə gətirib çıxardan proseslərin əsas katalizatoru 44 günlük Qarabağ müharibəsinin nəticələridir. Demək olar ki, erməni siyasətçilərinin bir birinə yönəlik bütün açıqlama və ittihamlarının mərkəzində də Türkiyə və Azərbaycanla münasibətlərin gələcəyinə dair məsələlər yer almaqdadır.\nGeopolitik vektorlu, son günlərin ən qızğın müzakirələrinə səbəb olan açıqlamalarından biri də Ermənistan Təhlükəsizlik Şurasının katibi Armen Qriqoryanın İctimai Televizyaya verdiyi müsahibəsində səslənmiş oldu. Onun Erməni dövlətinin Türkiyəylə münasibətlər kontekstində müharibəyə qədərki milli təhlükəsizlik konsepsiyasının bəzi tezislərinə yenidən baxma zərurətinin yarandığıyla bağlı fikirləri ətrafında qızğın müzakirələr yaşanmaqdadır. Qriqoryanın “əgər biz yolların, dəhlizlərin, sərhədlərin açılmasına gedərək normallaşma yolunu seçiriksə Türkiyəylə bağlı baxışlarımızı da korrektə etməliyik, yaranan siyasi vəziyyət həm də Ermənistan və bütün region üçün yeni imkanlar açır, bunu nəzərə almalıyıq” yönündəki sözlərinə ən sərt reaksiyaların Rusiya və diasporanın nəzarətində olan siyasətçilərdən gəlməsi də düşündürücüdür. Moskvanın Qərblə qlobal mübarizəsi bağlamında daha çox Türkiyə və region dövlətləriyə əlaqələrin gücləndirilməsi və inteqrasiyanın dərinləşdirilməsində maraqlı olduğunu vurğulamaqla birlikdə tamamən öz orbitində bir Ermənistan görmək istədiyi, tarixdən günümüzə daha çox ermənilər üzərindən Cənubi Qafqazda varlıq göstərdiyi də bilinməlidir. Heç bir halda düşmənçilik siyasətinə son verərək Türkiyə və Qərbə yaxınlaşmaq istəyən bir Ermənistan reallığıyla barışmaq istəməz. Türkiyə və Azərbaycan düşmənçiliyinin diasporanın da varlıq səbəbi olduğu bəllidir. Türkiyə 1993-cü ildə erməni silahlı qüvvələri tərəfindən Kəlbəcər rayonunun işğal edilməsinə etiraz olaraq Ermənistanla sərhədlərini bağlamış, işğalçı siyasətin səbəb olduğu təcrid vəziyyəti Yerevan üçün ciddi siyasi-iqtisadi nəticələr doğurmuşdur. Paşinyanın ardınca onun komandasında yer alan, dövlətin ən mərhəm bilgilərinə sahib olan təhlükəsizlik bürokratiyası təmsilçisinin də Ermənistanın tamamən bir for-post olmasının, dövlətçiliklərinin yox olmasının qarşısını almaq üçün cəmiyyətə həqiqətləri söyləmə ehtiyacı hiss etməsi, Türkiyə ilə münasibətləri normallaşdırmanın alternativinin olmadığını etiraf etməsi yeni dövr regional proseslərin istiqamətini anlamaq üçün də mühümdür.\nPaşinyanın qarşısında yer alan əksər siyasi qüvvələrin bu vəya digər şəkildə Ermənistanın köhnə hakimiyyət komandasıyla bağlı, xalqın gözündən düşmüş şəxslərdən ibarət olması Gürcüstandakı Qərb yönümlü Saakaşvili iqtidarına son verən İvanaşvili proyektinə bənzər bir proyekti burada da gündəmə gətirməkdədir. Rusiya Erməniləri İttifaqının rəhbəri Putinə yaxınlığıyla da bilinən erməni əsilli milyarder iş adamlarından Ara Abramyanın seçkilərədə aktiv iştirak edəcəyiylə bağlı bəyanı Ermənistanda ciddi rezonans doğurmuşdur. Onun hələlik nə şəkildə, necə bir platformayla, hansı seçki bloku və ya siyasi qüvvələrlə birlikdə seçkilərdə iştirak edəcəyi bəlli olmasa da resursları etibariylə Paşinyan üçün ciddi problemlər yarada biləcək bir rəqib olacağı da aydındır.\nEtiketlәr: #Cənubi Qafqaz , #Ermənistan Təhlükəsizlik Şurası , #erməni siyasətçilər , #Ermənistanın Azərbaycan və Türkiyə ilə münasibətləri , #10 Noyabr sazişi , #Ermənistanın revanşist müxalifəti


Həzm orqanları 18.02.2020\t 3109\nQaraciyər çox güclü və dözümlü orqandır. Lakin bəzi mənfi faktorların müntəzəm təsiri bu orqanın sağlamlığına çox ciddi ziyan vurur. Söhbət yalnız spirtli içkilər və qeyri-sağlam qidalanmadan getmir.\nSaglamolun.az bildirir ki, the Health Site portalı qaraciyərə alkoqol və ziyanlı qidalar qədər mənfi təsir edən bəzi amilləri sadalayıb.\nİlk belə amil dərmanlardan sui-istifadədir. Əgər insan yerli-yersiz dərmanlar qəbul edirsə, bu qaraciyərə çox mənfi təsir edir. Dərmanlar qaraciyərdə zərərsizləşdirilir və tez-tez qəbul olunduqda bu orqanı zədələyir. İlk növbədə bu ağrıkəsicilərə aiddir. Belə ki, mütəxəssislərin sözlərinə görə parasetamolun bir neçə gün ərzində “aktiv” qəbulu qaraciyərə böyük zərbə vura bilir.\nMütəxəssislər tək dərmanlarla deyil, müxtəlif vitamin və mineral komplekslər, BAD və müalicəvi otlarla da ehtiyatlı olmağı tövsiyə edirlər. Hər belə vasitə yalnız həkimin təyini ilə qəbul olunmalıdır.\nHamı bilir ki, siqaret çəkmək ürək-damar və tənəffüs sisteminə ziyan vurur. Lakin bu pis vərdiş qaraciyəri də dağıdır. Orqanizmə daxil olan toksiki maddələr qaraciyərin hüceyrələrini məhv edən sərbəst radikalların əmələ gəlməsini stimullaşdırır.\nBəli, qaraciyər öz hüceyrələrini barpa etmək xüsusiyyətinə malikdir. Ancaq mənfi təsirlər nəticəsində bu proses ləngiyir və orqan tam şəkildə bərpa oluna bilmir.\nYuxunun az olması da qaraciyəri gizli məhv edən amillərdən biridir. Yuxu zamanı orqanizm və o cümlədən qaraciyər bərpa olunur və təmizlənir. Yuxunun az olması bu prosesləri pozur, qaraciyər özünü bərpa edə bilmir, yüklənir, “yorulur”. Bu da onun funksiyalarını pozur.\nMütəxəssislərin fikrinə görə, qaraciyərin piylənməsinin də ilk səbəblərindən biri məhz yuxunun az olmasıdır. Qaraciyər orqanizmdə piylərin emalında əsas rol oynayır. Bu proses pozulduqda piylər orqanizmdə və o cümlədən qaraciyərdə toplanmağa başlayır. Nəzərə almaq lazımdır ki, qaraciyərin piylənməsi çox təhlükəli pozulmadır, onun fonunda qaraciyər sirrozu və xərçəng inkişaf edə bilər.\nÇayın orqanizmə nə dərəcədə faydası…\nBir stəkan iliq su nələrə…\nFaydalı məlumat /8191\nDəri, sümük və saç /2474


Home > İstifadəçi ilə əlaqə > Sənədləşmə\nİTALİYA ŞİRKƏTLƏRİ TƏRƏFINDƏN XARICDƏ GÖRÜLƏN İŞLƏRIN İCRASININ SERTIFIKATLAŞDIRILMASI (CEL)\nŞİRKƏTLƏR VƏ TEXNİKİ HEYƏT ÜÇÜN 84. D.P.R. 5 OKTYABR 2010 TARİXLİ, 207 SAYLI QƏRARIN İCRASI ÜÇÜN TƏLİMATLAR.\n8 iyun 2011-ci il tarixində, Respublika Prezidentinin 5 oktyabr 2010-cu il tarixli 207 saylı fərmanı qüvvəyə minmişdir. Xüsusən fərmanın 84-cü bəndi, xaricdə görülən işlərin sertifikatlaşdırılmasına istinadən, dövlət layihələrinin qəbulunu italyan şirkətlərinin kvalifikasiyasına əsasən təmin edir.\nYeni normativ fərman, həm xaricdəki konsulluq nümayəndəliklərinin, həm də XİN-in mərkəzi strukturunun cəlb edildiyi Dövlət Müqavilələrinə Nəzarət Təşkilatının (AVCP) idarə etdiyi dövlət satınalmaları barədə elektron məlumat bazasını yeniləyir.\nXaricdəki Konsulluq idarələrinin fəaliyyət prosedurları\n1. Konsulluq xaricdə görülən işlərin sertifikatlaşması məsələsində bir və ya daha çox mütəxəssisi akkreditə edir və bu barədə veb saytında müvafiq təbliğat işləri aparır.\n2. Şirkət xaricdə görülən bir işin sertifikatlaşdırılması zərurəti barədə səlahiyyətli Konsulluğa məlumat verir. Şirkət tələbi işin həyata keçirildiyi ərazi üzrə deyil, başqa Konsulluğa təqdim etdiyi halda, müraciət səlahiyyətli Konsulluğa yönləndiriləcəkdir.\n3. Konsulluq akkreditə olunmuş mütəxəssislərin siyahısını şirkətə təqdim edir. İşin həyata keçirildiyi konsulluq ərazisi üzrə texniki heyətin olmadığı yerlərdə, şirkət konsulluq nəzdindəki və ya qonşu ölkələrdə akkreditə olunmuş texniki heyətə müraciət edə bilər.\n4. Uyğunluq şərtlərini yoxladıqdan sonra nümayəndəliyin təqdim etdiyi siyahıdan şirkətin müstəqil olaraq seçdiyi (etibarlı mütəxəssis) sadələşdirilmiş B modelinə uyğun bir sertifikat hazırlayır. Sertifikat tarix göstərilməklə, möhürlənmiş, mütəxəssis tərəfindən imzalanmış və uyğunluq şərtlərinin olması barədə şəxsin imzası ilə olan elektron və kağız formatında nümayəndəliyə çatdırılır.\n5. Zəruri hallarda sadələşdirilmiş B modelinə uyğun sertifikat, müvafiq qaydada Konsulluq idarəsi tərəfindən edilmiş tərcümə və ya rəsmi tərcüməçi tərəfindən verilmiş sənədə əsasən leqallaşdırılır.\n6. Konsulluq idarəsi sertifikatdakı möhür və imzanın akkreditə olunmuş mütəxəssislərdən birinə uyğun olduğunu yoxladıqdan sonra məlumatları XİN-nin mərkəzi strukturuna ötürür.\nXaricdəki nümayəndəliklər tərəfindən göstərilən xidmətin dəyəri\nMüraciət edən şirkət yalnız məlumatın yerləşdirilməsi üçün sabit xidmət xərci olaraq, maksimum 8 səhifədən ibarət bir sertifikat üçün 100,00 avro və hər əlavə səhifə üçün 10,00 avro ödəməlidir. Bu məbləğ iki ildən bir nəzərdən keçirilməlidir.\nMəbləğ birbaşa "CEL (İş İcra Sertifikatları) üçün müəssisələrə xidmət " haqqı olaraq bank köçürməsi yolu ilə müvafiq nümayəndəliyə ödənilir.\nBank köçürməsi və cari hesabla əlaqəli məlumat almaq üçün, bu ünvana yazmağınız xahiş olunur: ambasciata.baku@esteri.it\nXİN-in mərkəzi strukturunun prosessual fəaliyyəti\nXaricdəki nümayəndəliklər tərəfindən daxil edilmiş məlumatların təsdiqlənməsi ilə Nazirliyin mərkəzi strukturu, Prezidentin 207/2010 Fərmanının 8-ci maddəsinə əsasən sertifikatın elektron kartotekaya daxil edilməsini təmin edir.\nD.P.R.-nin 84-cü bəndi, 2 n. 207/2010 əsasən, "sertifikatlaşdırma, maraqlı tərəfin istəyi ilə, konsulluğun və ya Xarici İşlər Nazirliyinin texniki heyət tərəfindən verilir".\nFidusiar əlaqələrin məzmunu\n"Texniki heyət" dedikdə, İtaliya qanunlarının tələb etdiyi vəzifəni düzgün yerinə yetirmək üçün lazımi keyfiyyətlərə sahib olan mütəxəssis nəzərdə tutulur. Bu ifadə texniki işçinin peşəkar keyfiyyətlərinin qanunvericiliklə ifadə edilmiş göstəricilərə əsasən "etibarlı" mütəxəssis mənasını da ifadə edir. Konsulluq idarəsi saxta arayışların mülki və cinayət məsuliyyətləri barədə əlaqədar mütəxəssisləri məlumatlandırır.\nTexniki mütəxəssislərin akkreditasiyası\nAkkreditasiyadan keçmək üçün mütəxəssis:\na) sertifikatlaşdırma üçün hüquqi göstəricilərə, ümumilikdə müvafiq peşə sahibləri birliyində qeydiyyatdan keçmə tələblərinə (mühəndislər, memarlar, sənaye mütəxəssisləri, tədqiqatçılar, ixtisas sahəsi ilə məhdudlaşan geoloqlar) sahib olmalı;\nb) işin icra olunduğu ölkənin qanunlarına uyğun olaraq, yerli mütəxəssislər üçün eyni sertifikatı tələb edən texniki-peşə tələblərinə sahib olmalı; İtalyan mütəxəssislər üçün tələb: a) (Peşə sahibləri birliyində qeydiyyat) b) (texniki bacarıqlar);\nc) Müqavilələr Məcəlləsi (Qanunverici Fərman, 12 Aprel 2006, No 163) və bununla əlaqəli İcra Qaydaları (Respublika Prezidentinin 5 oktyabr 2010-cu il tarixli, 207 nömrəli Fərmanı) da daxil olmaqla İtaliya qanunvericiliyindən xəbərdar olmaq;\nEtibarlı mütəxəssisin akkreditasiyası ilə bağlı aşağıdakıları aydınlaşdırmaq vacibdir:\n- a) bəndində göstərilən tələb b) bəndini də əhatə edə bilər;\n-maraqlı tərəf c) bəndindəki tələbi 3, d.P.R. 28/12/2000, 445 saylı qanuna əsasən uyğun üsul və normalarla təsdiqləyə bilər;\n- səlahiyyətli peşə sahibləri birliyində lazımi qaydada qeydiyyatdan keçmiş italyan texniki işçilərini akkreditasiya etmək, yuxarıda göstərilən tələblərə sahib olmaq şərti ilə həmişə mümkündür.\nŞirkət tərəfindən sertifikat təqdim edilən anda onun təsdiqlənməsi üçün, möhür və imzası ilə akkreditə olunmuş mütəxəssislərin siyahısını təqdim etməyi Konsulluq idarəsi öz öhdəliyinə götürür.\nUyğunluq və yoxlama\nSertifikat verən mütəxəssis üçün istisnalar:\n1) Sertifikatda göstərilən İtalyan və yerli şirkətlərdən hər hansı birinin işçisi olmaq; keçmiş əlaqələr sertifikatın verildiyi tarixdən ən azı üç il əvvəl dayandırılmış olmalıdır;\n2) Sözügedən sertifikatların verilməsinə dair müqavilələr istisna olmaqla, sertifikatda göstərilən italyan və yerli şirkətlərdən hər hansı biri ilə müqavilə əlaqəsi olan bir şirkətin şəxsən sahibi və ya nümayəndəsi olmaq; keçmiş əlaqələr sertifikatın verildiyi tarixdən ən azı üç il əvvəl dayandırılmış olmalıdır;\n3) Sertifikatda göstərilən italyan və ya yerli şirkətlərdən hər hansı birinin nəzarəti altında olan və ya onlarla əlaqəli şirkətlərdəki istənilən hüquqi şəxs; keçmiş münasibətlərə sertifikatın verildiyi tarixdən ən azı üç il müddətinə xitam verilməlidir;\n4) sertifikatda göstərilən italyan və yerli şirkətlərdən hər hansı birinin hüquqi nümayəndəsi ilə üçüncü dərəcəli ortaq olmaq.\nYuxarıda göstərilən şərtlərin yerinə yetirilməsi, mütəxəssis tərəfindən hər bir sertifikata əlavədə öz təsdiqini tapır.\nTexniki işçinin akkreditasiyası zamanl konsulluq idarəsi səlahiyyətli yerli orqanlarda (peşə sahibləri birlikləri, universitetlər) yerli standarta uyğun olaraq hazırlanan tələblərin (dərəcə, kvalifikasiya, peşə sahibləri birliyində qeydiyyat) həqiqiliyini yoxlayır. Əks təqdirdə, akkreditasiyanı rədd etməklə yanaşı, səlahiyyətli məhkəmə və peşə orqanlarına da bu barədə məlumat verir.\nQeydiyyatdan keçmiş mütəxəssis yuxarıdakı qayda ilə razılaşmadığı, yalan və ya qeyri-dəqiq sertifikatlar verdiyi və ya uyğunluq şərtlərinin təsdiqləmədiyi təqdirdə dərhal akkreditə olunmuş texniklərin siyahısından çıxarılır; bu barədə dərhal italyan və yerli səlahiyyətli qurumlara və məhkəməyə məlumat verilir.\nTexniki heyətin vəzifələri\nTexniki işçi, görülən işlərin yoxlanılmasından və işlərin müqavilə və mühasibat sənədlərindən aldığı məlumatlara əsasən tərtib edilmiş, AVCP tərəfindən hazırlanmış və sadələşdirilmiş B formasını tam şəkildə doldurmalıdır. Texniki işçi, xüsusilə sertifikatlaşdırılacaq iş üçün Prezidentin 207/2010 saylı fərmanının 61-ci bəndinə və A Qoşmasına istinad edərək iş kateqoriyalarını və təsnifatını müəyyənləşdirməkdən məsuldur. Bu şəkildə doldurulmuş forma, müraciət edən şirkətə və konsulluq idarəsinə elektron və kağız formatında, tarixi, imzası və möhürü ilə aidiyyəti olduğu peşə birliyinin qeydləri və uyğunluq şərtləri göstərilməklə çatdırılmalıdır.\nSertifikatın, texniki və ya hüquqi baxımdan, statik və ya texniki-inzibati test sertifikatının əvəzedicisi olmadığı vurğulanır. Test sertifikatı varsa, deməli sertifikatlaşdırma orqanlarının aktı ilə əldə edilmişdir.\nTexniki heyətin qonorarı\nNümayəndəliyin texniki işçisinin qonorarı birbaşa peşəkar və müraciət edən şirkət arasında razılaşdırılır.\nXarici İşlər Nazirliyinin etibarlı mütəxəssisi\nXarici İşlər Nazirliyinin etibarlı mütəxəssislərinin siyahısı, sertifikat verməyə səlahiyyətli şəxslərin siyahısına əlavə edilməsi məqsədi ilə bütün konsulluq idarələrinə çatdırılır. Sertifikatların verilməsi üçün Şirkətlər tərəfindən Xarici İşlər Nazirliyinin etibarlı texniki işçilərinin işə qəbulu, nümayəndəliklərdə etibarlı texniklərin işə qəbulu ilə eyni şəkildə həyata keçirilir, çünki, hər bir nümayəndəlik üçün ixtisaslı şəxslərin məxsusi siyahısı mövcuddur. Sadələşdirilmiş B forması Nazirliyin texniki mütəxəssisi tərəfindən doldurulduğu təqdirdə, eyni sənəd birbaşa Prezidentin 207/2010 fərmanının 8-ci maddəsinə əsasən elektron kartotekaya daxil ediləcəkdir.\nD.P.R. 5 oktyabr 2010, n. 207 - Dövlət müqavilələri məcəlləsində nizamnamə\nMaddə 84 - Xaricdə aparılan işlərin müəyyənləşdirilməsi və qiymətləndirilməsi meyarları (maddə 23, Prezidentin 34/2000 saylı fərmanı)\n1. Baş ofis İtaliyada olan şirkətlər tərəfindən xaricdə aparılan işlər üçün ərizəçi SOA-ya işlərin icrası sertifikatı, müqavilənin bir nüsxəsi, görülən işi sübut edən hər hansı bir sənəd və verildiyi halda test sertifikatı təqdim edir.\n2. Sertifikat, maraqlı tərəfin sorğusu əsasında, konsulluğun və ya Xarici İşlər Nazirliyinin etibarlı bir mütəxəssisi tərəfindən, müxtəlif kateqoriyaya uyğun işlər icra etmiş maraqlı tərəfin hesabına verilir. Görülən işin məbləği, icra müddəti, hər bir kateqoriya üçün alt müqavilələr və işlərin müntəzəm və uğurla həyata keçirildiyinə dair məlumatlar da sertifikatda öz əksini tapır. Müvafiq məbləğlər subpodratçının tam identifikasiyası, icra müddəti və görülən işlərin kateqoriyası üçün lazım olan məlumatlarla birlikdə sertifikata daxil edilir. Sertifikat, səlahiyyət dairələr üzrə, Xarici İşlər Nazirliyinin məsləhəti ilə, rəhbərlik tərəfindən müəyyənləşdirilmiş və sadələşdirilmiş nümunə əsasında verilir və zəruri hallarda İtaliyanın xaricdəki konsulluq orqanları tərəfindən leqallaşdırılır.\n3. İtalyan şirkətləri üçün subpodrat müqaviləsi əsasında işlər görmüş subpodratçılar, kvalifikasiya almaq üçün 2-ci paraqrafa uyğun olaraq italyan icraçısına verilən sertifikatdan istifadə edə bilər və əgər sənəd icraçı tərəfindən tələb olunmasa, sertifikat yuxarıdakı bəndin müddəalarına uyğun olaraq birbaşa subpodratçı tərəfindən tələb oluna bilər.\n4. Sertifikat italyan dilində hazırlanır və əgər başqa bir dildə olarsa, diplomatik və ya konsulluq nümayəndəliyi tərəfindən verilmiş italyan dilində təsdiq edilmiş tərcümə yaxud rəsmi tərcüməçi tərəfindən verilmiş sənədlə təmin olunur. Xaricdəki italyan konsulluğu, sertifikat alındıqdan sonra, onu Xarici İşlər Nazirliyinin səlahiyyətli qurumuna ötürür ki, o da öz növbəsində sertifikatı rəhbərlik tərəfindən sadələşdirilmiş modellərə uyğun olaraq, yuxarıda istinad edilən 8-ci maddədə müəyyən edilmiş elektron kartotekaya daxil edilir.\n5. Əgər maraqlı tərəf işi bitiribsə və artıq işin icra olunduğu ölkədə nümayəndəliyə sahib deyilsə və ya nümayəndəlik eyni ölkədə mövcud çətinliklər üzündən öz funksiyalarını tam icra edə bilmirsə, Xarici İşlər Nazirliyinin səlahiyyətli qurumuna müraciət edə bilər.\nMaddə 3, d.P.R. n. 445/2000\n1. Konsolidasiya edilmiş bu aktın müddəaları, İtaliyada və ya Avropa Birliyi ölkələrindən birində qeydiyyatdan keçmiş ofisi olan İtaliya və Avropa Birliyi vətəndaşları, hüquqi şəxslər, partnyorlar, dövlət idarələri və təşkilatlar, birliklər və komitələrə şamil edilir.\n2. İtaliyada qanuni olaraq yaşayan və Avropa İttifaqına aid olmayan dövlətlərin vətəndaşları, yalnız İtaliyanın publik şəxsləri tərəfindən yoxlanıla və ya təsdiqlənə biləcək faktlar və şəxsi vəziyyətlər, keyfiyyətlərin sübutu üçün 46 və 47-ci bəndlərdə göstərilən əvəzedici bəyannamələrdən istifadə edə bilərlər. Bu mənada, miqrasiya qaydaları və əcnəbinin vəziyyəti ilə bağlı qanun və qaydalarda yer alan xüsusi müddəalar istisna təşkil edir.\n3. 2-ci bənddə nəzərdə tutulmuş hallar xaricində, ölkə ərazisində qanuni olaraq yaşayan, qeyri- İttifaq dövlətlərinin vətəndaşları yalnız İtaliya ilə onların ölkələri arasında beynəlxalq konvensiyalara uyğun hazırlandığı təqdirdə, 46 və 47-ci maddələrdə göstərilən əvəzedici bəyannamələrdən istifadə edə bilərlər.\n4. 2-ci və 3-cü bəndlərdə göstərilən hallar xaricində, vəziyyətlər, şəxsi keyfiyyətlər və faktlar xarici dövlətin səlahiyyətli orqanı tərəfindən verilmiş sertifikatlar və ya attestasiyalarla sənədləşdirilir və İtaliyanın konsulluq orqanı tərəfindən əslinə uyğunluğu təsdiq edilmiş italyan dilinə tərcüməsi ilə müşayiət olunur. Maraqlı tərəfə, həqiqətə uyğun olmayan hərəkətlər və ya sənədlər hazırlamaq cəhdlərinin cinayət məsuliyyəti barədə xəbərdarlıq edilir.


Azərbaycana qarşı casusluq edən 15 nəfər müəyyən edilib - modern.az\n2 Aprel 2020, 16:32 | AKTUAL\nNazirlər Kabinetinin 2019-cu il üzrə hesabatında Azərbaycana qarşı kəşfiyyat-pozuculuq fəaliyyəti ilə ilə məşğul olanların sayı açıqlanıb.\nModern.az-ın məlumatina görə, hesabatda başqa dövlətlərin xüsusi xidmət orqanları ilə 15 nəfərin əməkdaşlıq eetdiyi bildirilir.\nOnlardan 12-si Azərbaycan, 1-i Rusiya, 1-i İran, 1-i isə Gürcüstan vətəndaşıdır. Bundan başqa 1 nəfər Azərbaycan vətəndaşının əməkdaşlığa cəlb edildiyi qeyd olunub.\nXatırladaq ki, Nazirlər Kabinetinin hesabatını aprelin 7-də Baş Nazir Əli Əsədov Milli Məclisdə təqdim edəcək.